Adria Media Group organizovala konferenciju “Bezbednost hrane – Budućnost zdrave Srbije” – Adria Media Group\nAdria Media Group organizovala je veliku konferenciju pod nazivom “Bezbednost hrane – Budućnost zdrave Srbije”, pod pokroviteljstvom Ministarstva poljoprivrede, šumarstva i vodoprivrede i UNDP.\nPremijerka Srbije Ana Brnabić, koja je otvorila konferenciju u hotelu “Radisson Collection, Old Mill Belgrade”, istakla je zadovoljstvo što je tema bezbednosti hrane konačno na dnevnom redu.\n– Drago mi je što je Adria Media Group pokrenula ovu temu, što znači da će ona biti dalje praćena i da ćemo i mi iz Vlade biti dalje pod pritiskom da se ovim bavimo, istakla je i navela da država u obavezi da stvori i sprovede stroga pravila kako bi hrana bila u potpunosti bezbedna.\n– U bezbednosti hrane na tržištu Srbije ne sme da bude kompromisa. Građani treba da budu uvereni da njihova vlada svakodnevno radi na jačanju administrativnih kapaciteta, usklađivanju i unapređenju zakonodavstva i edukaciji kako bi se obezbedila puna bezbednost svih namirnica na tržištu. Veliki sistemski uspeh je otvaranje Nacionalne laboratorije za kontrolu kvaliteta mleka, koja je u potpunosti u skladu s evropskim standardima i za čije je opremanje izdvojeno oko tri miliona evra. Uskoro očekujem otvaranje fizičko-hemijske laboratorije sa najsavremenijom opremom, što će omogućiti da ispitujemo bezbednost namirnica i otklonimo svaku sumnju koja se eventualno pojavi – navodi Brnabić.\nPrema njenim rečima, Srbija je izabrala otvoren i savremen pristup uspostavljanju sistema bezbednosti hrane, koji je komplementaran ne samo sa evropskim pravilima već i sa međunarodno prihvaćenim standardima, bez kojih ne postoji mogućnost trgovine hranom na svetskom nivou.\n– Kao i u svim oblastima, reforme u oblasti bezbednosti hrane u prvom redu sprovodimo zbog naših građana, zbog kvaliteta njihovog života i zdravlja, a ne zbog ispunjavanja normi ili formalnog usklađivanja propisa sa zemljama EU – rekla je Brnabić.\nMinistar poljoprivrede Branislav Nedimović izrazio je zadovoljstvo što je prvi put ova tema na dnevnom redu u punom kapacitetu i zahvalio AMG na ovoj konferenciji.\n– Bezbednost hrane biće ove godine u fokusu Ministarstva poljoprivrede kako bismo otvorili poglavlje u pregovorima s EU koje se odnosi na tu važnu oblast. Srbija sada ima kapacitet da se bavi bezbednošću hrane, jer je za to stvorila mehanizme – izjavio je Nedimović.\nOn je istakao važnost uspostavljanja Nacionalne referentne laboratorije za kontrolu kvaliteta mleka i najavio da će uskoro biti uspostavljeni kapaciteti za kontrolu palete od 95 odsto namirnica. Podsetio je da je ranije postojao pritisak raznih lobija i grupa, kojima je odgovaralo takvo stanje kakvo je bilo, te da je bilo jasno zašto toliko godina nismo imali razvijenu Nacionalnu laboratoriju za kontrolu kvaliteta mleka.\nŠef Delegacije EU Sem Fabrici naglasio je da je ova tema veoma važna i ocenio da Vlada Srbije ulaže velike napore u borbi za bolji kvalitet hrane.\n– Što se tiče bezbednosti hrane, obezbedili smo 35 miliona evra. Naravno, ovaj sistem ide u pravom smeru. Kada pogledamo brojke, vidimo kako stoji kvalitet srpskih proizvoda. Srbija treba da nastavi fitosanitarnu politiku i politiku bezbednosti hrane. Prva stvar je zaštita potrošača, a to je povezano sa kvalitetom proizvoda i samim transportom proizvoda – navodi Fabrici.\nOn je ukazao da je zajednička poljoprivredna politika EU, kojoj i Srbija teži, jedna od najsloženijih, najskupljih i najuspešnijih politika EU.\n– Zbog toga je važno da Srbija obezbedi preuzimanje standarda o bezbednosti hrane koji su i tema poglavlja 12. Bez obzira na dosadašnji sistem usklađenosti Srbije sa zahtevima prehrambenog tržišta, EU treba da se ulaže još napora. To se pre svega odnosi na izradu nacionalne strategije koja bi sadržala pravne tekovine EU u oblasti bezbednosti hrane, potom jačanja administrativnih kapaciteta kao što su obuka i zapošljavanje inspektora i kontrola hrane na granicama koja bi trebalo da bude predvidiva i da analizira rizike uz obezbeđivanje visokog stepena prohodnosti robe u oba smera – rekao je Fabrici i dodao da će EU nastaviti da pomaže Srbiji.\nKonferencija je imala za cilj da se u otvorenoj diskusiji u tri panela predstave sve novine koje donosi Zakon o bezbednosti hrane. Na konferenciji su učestvovali najviši državni zvaničnici, eksperti, predstavnici institucija, organizacija, kompanija i medija. Učesnici prvog panela, pod nazivom “Put ka EU – Novi zakon o bezbednosti hrane i prva nacionalna referentna laboratorija”, razgovarali su o novom zakonu, ali i o tome šta predstavlja pojam “zdrava hrana”. Diskutovali su i na drugom panelu pod nazivom “Uticaj novog zakona na dalji ekonomski razvoj zdrave Srbije”, ali i na trećem – “Podrška domaćim proizvođačima – Investicije u lokalni razvoj”.\nPROGRAM UNDP I MINISTARSTVA\nProgram Ujedinjenih nacija za razvoj (UNDP) i Ministarstvo poljoprivrede, šumarstva i vodoprivrede zajednički sprovode projekat “Pomoć trgovini – Podrška proizvodnim kapaciteta u agroindustrijskom sektoru u republici Srbiji”, koji finansira vlada Ruske Federacije. Glavni ciljevi projekta su promovisanje rasta poljoprivrednog sektora u Srbiji jačanjem proizvodnih kapaciteta i povećanjem konkurentnosti. Jučerašnja konferencija se sprovodi kao aktivnost u okviru pomenutog projekta. Partneri konferencije su bili “Atlantik grupa”, “Dijamant”, “Al Dahra”, Institut za ratarstvo i povrtarstvo Novi Sad, Naučni institut za prehrambene tehnologije u Novom Sadu, “Zlatiborac”, Banka Inteza, “Srem” Šid. Prijatelji konferencije su Privredna komora Srbije, FAO, Evropska banka za razvoj, GIZ, NOPS, Fondacija Ana i Vlade Divac i Amikus.\nPosted in Događaji, Konferencije, Vesti, VestiTagged ADRIA MEDIA, Adria Media Group, AMG, bezbednost hrane, Konferencija, UNDP\nAdria Media Group počela proces preuzimanja 100% vlasništva u Adria Media Zagreb\nPRIZNANJE TIMU ADRIA MEDIA GRUPE – NATIONAL GEOGRAPHIC SRBIJA PONOVO NAJBOLJI


Lozničani do Bijeljine u susednoj Republici Srpskoj, sa leve strane Drine, ne mogu da dođu autobuskim prevozom jer između dva grada, udaljena tek 35 kilometara, već godinama nema autobuske linije.\nMada su mnogi Lozničani zbog studiranja ili posla upućeni na grad u Semberiji do njega mogu jedino sopstvenim prevozom, ili retkim taksijem jer nema međunarodne autobuske linije, a pokušaji da se uspostavi pre više godina su propali.\nPutnike su prevozili ''Belegija prevoz'' iz Stupnice, kod Loznice, i ''Semberijatransport'' iz Bijeljine, a u oba pravca bila su uvedena po četiri polaska, međutim ubrzo se od toga odustalo. Na lozničkoj autobuskoj stanici kažu da bi redovna međunarodna linija između Loznice i Bijeljine bila potrebna i rentabilna, radi se o četrdesetak minuta vožnje, ali bi prevoznici morali najpre da voze godinu, dve dana bez neke zarade dok se linija ne bi stabilizovala, međutim niko nije zainteresovan i neće u to da se upusti.\n- Iz Loznice mogu do Beograda, Novog Sada, Sarajeva, ali ne i do Bijeljine. Zato mi dete koje tamo studira umesto da putuje od kuće do fakulteta stanuje u Bijeljini što dodatno opterećuje kućni budžet - kaže jedan Lozničanin.\nDo Bijeljine se može ili taksijem, košta 500 dinara u jednom pravcu, ili se Lozničani prebace preko mosta na Drini u Trbušnici, pa sa one strane ''hvataju'' neki od autobusa koji voze između Zvornika i Bijeljine. Zbog đaka iz Loznice autobuskog prevoza ima do Zvornika (RS), a u pravcu Bijeljine najdalje ide do Lokanja, udaljenog od nje tridesetak kilometara.


Trudna Nikolija SE SKLANJA KOD VESNE NA BUKULJU Zbog bebe donela odluku: "Relja je najviše zabrinut"\nNikolija Jovanović, kako pišu domaći mediji, mora strogo da miruje tokom druge trudnoće, te ona i njen izabranik Relja Popović sa ćerkom Reom vreme često provode na Bukulji, u kući Nikolijine majke Vesne Zmijanac.\nVesna i Nikolija\nVesna i Relja, trude se maksimalno da se brinu o Nikoliji i da sve obaveze preuzmu na sebe, piše "Svet".\n- Nije to ništa opasno, ali treba da miruje i uzima adekvatnu terapiju neko vreme dok lekari ne kažu da je sve bezbedno. Vesna je Nikoliji desna ruka, dosta joj je pomogla i do sada u čuvanju Ree, a sada trči oko nje. Vesni je životna želja da ima punu kuću unučića, tako da je presrećna. Dođe da pospremi, skuva, kupi šta treba - rekao je izvor pomenutog lista.\n''Retko kad je vidim nasmejanu, uvek deluje ZABRINUTO'' Poznata voditeljka oplela po Nikoliji Jovanović\n"VIĐAMO SAMO RELJU SA DETETOM" Komšije trudne Nikolije iznele sve u javnost - evo kako se ponaša kad nema kamera\n- Odu i oni kod nje na Bukulju, pa uživaju u prirodi. Nikolija i Relja su svakako planirali da imaju još dece, ali nisu očekivali da će se trudnoća baš sada desiti. Malo ih je iznenadilo, ali jako su srećni i veruju da će sve biti u najboljem redu. Još uvek ne znaju pol deteta, to im nije ni važno, već samo da ona trudnoću izgura kako treba. Relja je najviše zabrinut, ali Nikolija ga smiruje i govori mu kako se oseća da će sve biti u redu. On je divan muž i potpuno se angažovao oko ćerkice Ree da olakša Nikoliji, ništa mu nije teško - dodao je izvor.\nVIDEO: Relja Popović: Nikolija mi sve dopušta\nRelja Popović: Nikolija mi sve dopušta\nRELJA ZAVRŠIO NA INFUZIJI Pevač zabrinuo fanove objavom, trudna Nikolija nije uz njega\n"Rasplakala se" VESNA ZMIJANAC ZABRINUTA Nagovara trudnu Nikoliju da se preseli na Bukulju, zvala i Relju


Specijalne snage kosovske policije u Pomoravlju uhapsile pet osoba – NovostiDana.rs\nKosovska policija potvrdila je danas da je u regionu Gnjilana uhapsila pet ljudi zbog delatnosti protiv ustavnog poretka i bezbednosti Kosova.\n„Policija Kosova preko ovog službenog saopštenja, u cilju pravednog informisanja javnog mnjenja demantuje neke srpske medije/portale koji izjavljuju da se sprovodi policijska operacija protiv bivših pripadnika Kosovskih snaga bezbednosti i objašnjavamo da su to samo neki navodi ili spekulacije pomenutih medija“, navodi se u saopštenju.\nKosovska policija je navela da garantuje svim gradjanima da se njene aktivnosti zasnivaju na Ustavu i zakonima i najavila da će operacija biti nastavljena u koordinaciji sa pravosudjem.\nKako prenosi RTS, srpski izvori u Pomoravlju preneli su da su u jutrošnjoj akciji privedeni načelnik Kosovsko-pomoravskog okruga Radovan Stojković i direktor filijale Nacionalne službe za zapošljavanje u Gnjilanu Jovan Denić.\nStojkovića i Denića pripadnici policije prethodno su ispitivali u prostorijama Kulturno-prosvetnog centra „Božidar Mitrović Šandor“ u Šilovu.\nAkcija je počela rano jutros kada su pripadnici specijalne policije blokirali kuće načelnika okruga i direktora službe za zapošljavanje u Gornjem Kuscu i počele pretres, preneli su očevici reporteru RTS-a.


"U četvrtak ujutru, kada počne vakcinacija, biće veliko iznenađenje o kome će Beograd da priča." - Alo.rs\nRadili smo vredno tokom praznika i pripremili novi punkt za vakcinaciju u tržnom centru Ušće!\nGoran Vesić, Foto: Beo info\nZahvaljujem se Gradskom zavodu za javno zdravlje koji je zajedno sa nama pripremio ovaj punkt, Ministarstvu zdravlja koje je obezbedilo lekare i sestre, institutu Batut koji je obezbedio vakcine, gradskom Seketarijatu za vanredne situacije koji vodi Darko Glavaš koji je obezbedio opremu za punkt, gradskom timu za vakcinaciju koji vodi sekretarka za socijalnu zaštitu Nataša Stanisavljević kao i tržnom centru Ušće koje nam je ustupio prostor.\nSvi oni su dali su veliki doprinos da naš Beograd dobije još jedno mesto na kome naše građanke i građani mogu da se vakcinišu.\ngoran vesić tržni centar ušće vakcinacija Korona koronavirus društvo


Mladi kao aktivni subjekti izveštavanja - Mingl\nMladi kao aktivni subjekti izveštavanja\nDW Akademija i OSCE Mission to Serbia organizuju Brave New Media forum 30. i 31. oktobra kao završnu aktivnost projekta Mladi mediji – mediji za mlade i sa mladima.\nForum okuplja preko 300 učesnika, iz 12 zemalja (Srbija i zemlje Zapadnog Balkana, Nemačka, Holandija, Gruzija i Moldavija), koji će kroz dva dana realizacije Foruma imati priliku da razgovaraju o tradicionalnim i neformalnim novim medijima, o pristupu istih ka mladima, kao i o pojavi fakenews-a i mnogim drugim medijskim temama koje su važne mladima.\nKonferenciju je otvorio Klaus Dahman, ističući da se DW Akademija bavi projektima medijskog razvoja te da pruža podršku medijima kako bi inovirali i prilagodili sadržaje za mlade, ali i pružili podršku i osnažili mlade da budu subjekti, a ne samo objekti izveštavanja.\nU toku 2018. godine posebno se ističu dva projekta: Youthvibes.rs i Hexatorm, u okviru kojih je srednjoškolcima pružena podrška i mogućnost kreiranja medijskih sadržaja prilagođenih mladima.\nPored omladinskih medija, predstavljene su i druge važne medijske teme. Savet za štampu, već četvrtu godinu za redom sprovodi monitoring osam dnevnih nacionalnih listova, u kojima prati poštovanje Kodeksa novinara Srbije. Ispred Saveta za štampu obratio se prisutnima Petar Jeremić, koji je istakao da nikada nije zabeležen ovoliki broj prekršaja Kodeksa kao u avgustu i septembru 2018. godine, kada ih je bilo čak dvostruko više u odnosu na prethodne mesece. Mediji koji su najviše kršili Kodeks bili su tabloidi, a najveći problem jeste baš kršenje dela Kodeksa koji se odnose na maloletna lica.\nStefan Janjić ispred Krovne organizacije mladih Srbije (KOMS), prisutnima je predstavio novu publikaciju KOMS-a Mladi u medijskom ogledalu. Publikacija razmatra tri ključna pitanja: medijsku pismenost mladih, uređivačke politike i domete omladinskih medija, kao i izveštavanja medija o mladima, a možete je preuzeti OVDE.\nU okviru projekta Mladi mediji – mediji za mlade i sa mladima, najviše aktivnosti se sprovodi u Srbiji uz pomoć partnera (Asocijacija medija, Lokal pres, Savet za štampu, KOMS, ANEM), dok projekat finansira nemačko Ministarstvo za razvoj i saradnju.


VLADA KS Za direktora Kamernog teatra 55 imenovan Emir Hadžihafizbegović\nOdluka donesena na današnjoj sjednici\nVlada Kantona Sarajevo donijela je Odluku na današnjoj sjednici o davanju saglasnosti v.d. Upravnom odboru Javne ustanove Kamerni teatar 55 da se za direktora ovog teatra imenuje bh. pozorišni, filmski i televizijski umjetnik Emir Hadžihafizbegović, saopćila je Press-služba KS.\nVlada je dala saglasnost Školskom odboru Javna ustanova "Prva gimnazija" Sarajevo da se za direktoricu ove škole imenuje profesor istorije jugoslovenske književnosti, srpskohrvatskog–hrvatskosrpskog jezika Jasmina Malkić.\nU Osnovnoj školi "Ćamil Sijarić" u naredne četiri godine direktorica škole biće profesor pedagogije i psihologije Jasmina Husić, a profesor sporta i tjelesnog odgoja Salko Huskić biće imenovan za direktora Osnovne škole "Hamdija Kreševljaković".\nZbog isteka mandata Vlada je razriješila Nihada Kreševljakovića funkcije direktora "Sarajevskog ratnog teatra SARTR", a do okončanja procedure imenovanja novog, najduže šest mjeseci, funkciju vršioca dužnosti direktora obavljat će Dubravka Zrnčić Kulenović.\nVlada je utvrdila i prema Skupštini KS uputila prijedloge imenovanja vršioca dužnosti predsjednika i članova skupština sedam javnih komunalnih preduzeća kao i pet javnih preduzeća nad kojima nadzor vrši Ministarstvo privrede KS, a nakon što je prethodno predložila razrješenja, zbog isteka mandata, dosadašnjih vršioca dužnosti ovih funkcija.\nU skladu sa današnjim zaključkom Vlade KS, a na prijedlog Ministarstva komunalne privrede i infrastrukture, KJKP "Park" Sarajevo će vršiti poslove održavanja javne rasvjete KS na području svih devet općina KS do 1. jula 2016. godine.\nU slučaju većeg obima kvarova na javnoj rasvjeti KS, a koje "Park" nije u mogućnosti da otkloni, ovo preduzeće može, u skladu sa Zakonom o javnim nabavkama BiH, angažovati podizvođača uz saglasnost Ministarstva komunalne privrede i infrastrukture Kantona Sarajevo koje će o tome informirati Vladu Kantona Sarajevo.


Sejšeli – 10 dana • Putoholik\nDeset dana tropskog raja u kom ćemo uživati u najlepšem belom pesku i tirkiznom prostranstvu Indijiskog okeana. Letovanje na Sejšelima upotpunićemo isprobavanjem tradicionalnog jela kari hobotnice (curry octopus) ili kupovinom nakita i ručno pravljenih umetnina.\nIsprobaćemo se u tradicionalnom plesu Sega, puštamo da nas nose ritmovi, njišemo kukovima i uživamo u energiji ostrva.\nKrenite na letovanje, odmor, medeni mesec, ili organizujte venčanje na ovom rajskom mestu, najpoznatijem granitnom ostrvu na svetu!\nPosetićemo glavni grad Viktoriju, uživati na najlepšim i najfotogeničnijim plažama na svetu – Port Launay, Anse Major, Anse Lazio, Anse Source d’Argent, uživaćemo u ukusu najboljeg ruma u Takamaka destileriji i obići ćemo Praslin, jedno od najlepših ostrva na svetu, i La Dique, gde se bliže upoznajemo sa neverovatnom prirodom ovih granitnih i koralnih ostrva, rastinje, džunglu, živi svet.\nObilazak glavnog grada Mahea – Viktorija city tour\nTakamaka destilerija ruma\nPort Launay plaža\nPetite Anse plaža\nAnse Royale plaža\nAnse Soleil plaža\nAnse Intendance plaža\nDan 5: Obilazak najlepših plaža na ostrvu: Petite Anse, Anse Soleil, Ans Itendance\nDan 6: Fakultativni izlet – Praslin i La Digue ostrva\nDan 7: Fakultativni izlet – plaža Anse Major\nZa više informacija o polasku poput cena, popusta, uslova plaćanja, molimo Vas pozovite nas.


Albanke, Srpkinje i Romkinje zajedno igraju fudbal - Bujanovačke\nPočetna NASLOVNA Albanke, Srpkinje i Romkinje zajedno igraju fudbal\nBujanovačke19. sep 2019.NASLOVNA, SPORT0\nBujanovac, Preševo, 19. septembar 2019. Ljubav prema fudbalu spojila je mlade Albanke, Srpkinje i Romkinje, koje zajedno treniraju i nastupaju širom Srbije u dresu Ženskog fudbalskog kluba „Preševo“.\n„Imamo devojčice iz Preševa, Bujanovca i Vranja, dakle i albanske i srpske i romske nacionalnosti, koje povezuje ljubav prema fudbalu. Naša vrata su otvorena za nove članice i pozivamo sve devojčice koje vole fudbal, sport i druženje da nam se pridruže i postanu deo našeg kluba“, kaže za Bujanovačke trener Šerif Junuzi.\nDevojčice zainteresovane da se priključe klubu mogu to uraditi utorkom i četvrtkom od 15:30h na Gradskom stadionu u Preševu.\nTAGAlbanke Romkinje Šerif Junuzi Srpkinje ŽFK Preševo\nPrevious PostPrevozio 11 migranata u kolima, uhapšen kod Bujanovca Next PostKurc: Austrija će podržati korekciju granica


Nesvakidašnji transfer: Juventus 32-godišnjeg napadača kupio za U23 ekipu | Portal 072info\nNesvakidašnji transfer: Juventus 32-godišnjeg napadača kupio za U23 ekipu\n03/09/2020 02/09/2020 u 1:00\nJuventus je danas realizovao vjerovatno najčudniji i najzanimljiviji transfer ovog ljeta.\n“Stara dama” je zvanično objavila da je kupila napadača Monce Andreu Brigentija (Brighenti). Ništa tu ne bi bilo čudno da to nije kupovina za mladi tim (U23), a ovaj fudbaler ima 32 godine?!\nAndrea Brigenti je manje-više anoniman fudbaler čiji je najveći domet bila Serija B. Igrao je za Paviju, Renate, Parmu, Kremoneze,… Upravo je iz Kremonezea prošlog januara stigao u Moncu i na 24 utakmice postigao četiri gola u Seriji C.\nU saopštenju Juventusa navodi se da je u pitanju kupovina, međutim nijedan italijanski medij još uvijek nije objavio koliko je “Stara dama” platila Monci za momka koji će u decembru napuniti 33 godine.\nMilioni ga ne mijenjanju: Trening Narmagomedova na ulici\nGrci dijele pravdu na meču Italija – Bosna i Hercegovina\nBiH: Ljubo S. i njegov sin djevojčicu (15) platili 2.000 KM\nNejra Vehabović jedina finalistica iz Zenice na 25. Jubilarnom izboru Miss Federacije BiH 2020


ODRŽANA DRUGA SEDNICA PARLAMENTA PRIVREDNIKA\nU sedištu regionalne privredne komore u Užicu u utorak 24.10.2017. godine održana je druga sednica Parlamenta privrednika Privredne komore Srbije-Regionalne privredne komore Zlatiborskog upravnog okruga.\nSednici, kojom je predsedavao Branko Bešević predsednik parlamenta, pored članova Parlamenta privrednika prisustvovali su i predstavnici Privredne komore Srbije Miroslav Lutovac direktor Sektora industrije, Predrag Petrović generalni sekretar, Nermina Ljubović zamenik generalnog sekretara, Kristina Đurić zamenik direktora Pravno političkog odeljenja, Dragan Stevanović sekretar Udruženja za hemijsku, gumarsku industriju i industriju nemetala i Ana Raičević sekretar Udruženja za metalnu,elektroindustriju, rudnike metala i metalurgiju.\nPrezentaciju o tekućim privrednim kretanjima na području Zlatiborskog upravnog okruga u periodu januar-jun mesec 2017. godine izložio je Vladimir Misailović viši saradnik u PKS-RPK Užice sa iznetim pokazateljima o postignutim rezultatima u poslovanju privrede ove regije.\nU ovom regionu u odnosu na isti period prošle godine obim spoljnotrgovinske razmene povećan je za 8,7%, dok je uvoz povećan za 18% a izvoz za 2,9%.\nKristina Đurić, zamenik direktora Pravno-političkog odeljenja PK Srbije predstavila je Šestu kvartalna analizu primene propisa od značaja za privredu.\nOna je istakla je da su kvartalne analize novi mehanizam komunikacije privrednika preko regionalnih komora i PK Srbije sa resornim ministarstvima i Vladom Republike Srbije.\nPri tome analiza propisa od značaja za privredu sadrži sve predloge članica PKS za izmenu ili dopunu propisa, kao i predloge za donošenje propisa u cilju stvaranja kvalitetnog privrednog ambijenta, a to će biti efikasan mehanizam postupanja i u narednom periodu.\nIznet je podatak da je do sada u saradnji sa Vladom RS realizovano 27inicijativa privrede, kako je istakla Nermina Ljubović,zamenik generalnog sekretara PKS, i pozvala je članove Parlamenta da se još aktivnije uključe sa novim predlozima kako bi uticali na kreiranje uslova za bolje poslovanje.\nPrivrednici ovog regiona su istakli primarne probleme u poslovanju koji opterećuju privredu i koče privredne aktivnosti kao što su siva ekonomija,visoki porezi i doprinosi,zloupotreba bolovanja, nerazvijena saobraćajna infrastruktura i kašnjenje u povraćaju PDV-a.\nPotpredsednik PK Srbije i v.d. direktor RPK Zlatiborskog upravnog okruga Rade Ljubojević je istakao da se Privredna komora Srbije uključuje u rešavanje konkretnih probleme privrednika sa ovog regiona i postupajući po datim inicijativama značajno utiče na poboljšanje uslova za njihovo poslovanje.\nBila je to prva radna sednica Parlamenta privrednika Zlatiborskog upravnog okruga održana nakon konstituisanja ovog organa odlučivanja po novom Zakonu o privrednim komorama.


RTCG - Radio Televizija Crne Gore - Nacionalni javni servis :: Fudbal :: Razmatra se organizacija EP u fudbalu u jednoj državi\n21. 01. 2021. 15:05 >> 15:06 0\nRazmatra se organizacija EP u fudbalu u jednoj državi\nIzvršni direktor Bajern Minhena Karl-Hajnc Rumenige izjavio je danas da se razmatra opcija da se odgođeno Evropsko prvenstvo u fudbalu igra u jednoj državi, umjesto u 12 kako bi trebalo.\n"Ne smijemo da zaboravimo da je ideja nastala kada korona virus nije postojao. To je bila inicijativa Evropske komisije koja je željela da se fudbal prikazuje po cijeloj Evropi", rekao je Rumenige za lokalni minhenski list Merkur.\nEvropsko prvenstvo trebalo je da se igra 2020. godine u 12 zemalja, ali je odgođeno usljed pandemije korona virusa.\nNovi termin kontinentalnog šampionata je od 11. juna do 11. jula ove godine.\n"Znam da predsjednik UEFA Aleksander Čeferin, koji je nevjerovatno pažljiv kada je u pitanju koronavirus, razmišlja o tome da li u ovo vrijeme ima više smisla da se turnir igra u samo jednoj državi. To bi se, naravno, organizovalo u skladu sa odgovarajućim higijenskim protokolom", kazao je Rumenige.\nOčekuje se da Evropska fudbalska unija odluku o sudbini turnira donese u martu.\nČeferin je prošle nedjelje izjavio da se nada da će programi vakcinacije, koji se različitim brzinama kreću u zemljama domaćinima, biti ključ za pridržavanje plana.


Kurc:Srbija pokazala da su hrabre reforme moguće\nSrbija je pod vođstvom predsednika Aleksandra Vučića u prošlosti izvršila važne i hrabre reforme u ekonomiji i državnom budžetu i pokazala da su hrabre reforme moguće, a upravo sada od toga ima koristi u borbi protiv ekonomskih posledica pandemije kovida, ocenio je austrijski kancelar Sebastijan Kurc.\nKurc je, u intervjuu „Kuriru“, rekao da je interes Austrije da Srbija postane članica EU, i dodaje da da bez napretka u oblastima vladavine prava, pravosuđa, slobode medija ili borbe protiv korupcije neće biti otvaranja novih poglavlja u pregovorima.\n„Na Vladi Srbije je da odredi reformske prioritete. Kao zemlja koja već duže vreme aktivno podržava pristupanje Srbije EU, pozdravljamo činjenicu da su i predsednik Vučić i premijerka Brnabić potvrdili strateški prioritet pristupanja EU“, naglasio je on.\nNajavio je da će Austrija i dalje aktivno podržavati Srbiju, jer je interes da Srbiju uvede u EU kao snažnu članicu.\n„Za to postoje precizni kriterijumi koje će i Srbija morati da ispuni. Proširenje EU je u strateškom interesu Unije“, poručuje Kurc dodajući da EU neće biti potpuna dok joj ne pristupi ceo Zapadni Balkan.\nIstakao je da EU nije u krizi, podvukavši da je nakon početnih problema, pronašla zajedničke odgovore na pandemiju, na primer zajedničkom nabavkom vakcina.\nPodseća da je EU ubedljivo najvažniji trgovinski i ekonomski partner svih zemalja zapadnog Balkana.\n„Izgledi za pristupanje EU glavni su katalizator reformi i rešavanja bilateralnih problema. Sve dok EU nastavlja da pokazuje snagu na zapadnom Balkanu i ne ostavlja vakuum, gledam na to s određenom vedrinom“, kaže Kurc.\nUpitan kako se EU pokazala kao posrednik u dijalogu Beograda i Prištine Kurc je kazao da bez posredovanja Brisela, do briselskih sporazuma verovatno ne bi došlo.\n„EU i dalje ima presudnu pregovaračku ulogu u dijalogu. Ovaj zadatak je EU poverila Miroslavu Lajčaku, vrlo iskusnom diplomati, koji uživa punu podršku Unije i Austrije. Na kraju, međutim, potrebni su politička volja i hrabrost Beograda i Prištine, bez kojih to neće uspeti. Takođe je potrebna podrška međunarodne zajednice, posebno bliska saradnja sa SAD“, rekao je on.\nKurc je poručio da je jasno da obe strane moraju sprovesti svoje obaveze iz Briselskog sporazuma.\n„Tamo gde postoje otvorene tačke, mi na odgovarajući način zahtevamo njihovo sprovođenje. Ključno je da se dijalog ozbiljno nastavi, da se izgradi međusobno poverenje, da se pogled usmeri ka zajedničkoj evropskoj budućnosti. Sve strane će imati koristi od toga“, rekao je on.\nUpitan da li se Srbiji priznanje Kosova može postaviti kao uslov za članstvo u EU, Kurc je kazao da je tokom poslednje posete Beogradu, pre dve godine, rekao da Srbija mora biti svesna da neće biti pristupanja EU bez normalizacije odnosa s Prištinom.\n„Prvenstveno je na obe strane da se dogovore o trajnoj, sveobuhvatnoj normalizaciji odnosa. To mora doprineti održivoj stabilnosti u regionu“, naglasio je šef austrijske vlade.\nŠto se aktuelnog stanja na Kosovu tiče Kurc smatra da je važno da se politička stabilnost brzo uspostavi nakon predstojećih izbora, što će biti važno i za dijalog Beograda i Prištine.\nNa pitanje da li planira skoriju posetu Beogradu Kurc je kazao da bi se radovao poseti, ali da je zbog pandemije kovida planiranje putovanja veoma teško, pa trenutno ne postoji određeni datum posete.\nPosebno je pohvalio saradnju s predsednikom Vučićem istakavši da sa šefom srpske države već dugo godina blisko sarađuje.\n„Drago mi je što smo zajedno uspeli da kontinuirano unapređujemo naše bilateralne odnose, koji su danas odličnog kvaliteta i zasnovani na uzajamnom poštovanju. Imamo vrlo jake ekonomske odnose i interes je da ih dalje intenziviramo. Jedna od najvažnijih veza između naših zemalja su naši građani, posebno velika srpska zajednica u Austriji, što zaista cenim“, istakao je on.\nKada je reč o pandemiji istakao je da je u poslednjih godinu dana u velikoj meri promenila svet i sve nas stavila pred ogromne izazove.\n„Trenutno se borimo protiv širenja virusa kako bismo spasli živote i sprečili preopterećenje sistema zdravstvene zaštite. U isto vreme, podržavamo ekonomiju koliko god je to moguće kako bismo zadržali radna mesta“, objasnio je on.\nUkazao je da su vakcine važne i da je svet svakom vakcinacijom i porastom temperature za korak bliži normalnosti.\n„Na leto će doći do toga da ćemo se vratiti svojoj uobičajenoj normalnosti. Takođe, vakcinama ćemo podržati zemlje zapadnog Balkana“, poručio je Kurc.\nTags: EU, reforme, Sebastijan Kurc, srbija\n“DRI da proveri Srbijagas u oblasti gasifikacije”\n„Snažan skok“ ekonomske aktivnosti Srbije


Vijeće ministara BiH donijelo odluke o raspodjeli sredstava za kulturu, sport... – Fokus.ba\nVijeće ministara BiH donijelo odluke o raspodjeli sredstava za kulturu, sport…\nOdluke su usvojene uz određene korekcije\nVijeće ministara Bosne i Hercegovine je na 30. vanrednoj telefonskoj sjednici, u drugom krugu glasanja donijelo šest odluka kojima se utvrđuju kriteriji za dodjelu grant sredstava Ministarstva civilnih poslova u 2020. godini za projekte u oblastima kulture, sporta, inovatorstva, podrške pripremi projekata za sredstva iz fonda H2020 te za sufinansiranje projekata nevladinih organizacija u vezi s prevencijom HIV-a i tuberkuloze u BiH, saopćilo je to vijeće.\nSredstva u rasponu od 5.000 KM do 30.000 KM dodjeljivat će se u skladu s Odlukom o kriterijima za dodjelu iz tekućeg granta „Međunarodna kulturna saradnja“ za 2020. godinu.\nNa prijedlog Ministarstva civilnih poslova BiH, Vijeće ministara donijelo je i Odluku o kriterijima za dodjelu sredstava iz tekućeg granta “Sufinansiranje projekata institucija kulture u Bosni i Hercegovini” za 2020. godinu, u ukupnom iznosu 3.097.000 KM. Najmanji iznos sredstava koji se može dodijeliti je 5.000 KM, a maksimalni do 300.000 KM. Riječ je o podršci projektima koji doprinose razvoju kulture u skladu s prioritetima Strategije kulturne politike u BiH.\nVijeće ministara BiH, na prijedlog Ministarstva civilnih poslova BiH, donijelo je Odluku o kriterijima za raspored sredstava namijenjenih za tekući grant “Sufinansiranje sportskih manifestacija” za 2020. godinu u iznosu 1.342.0000 KM. Od toga je 600.000 KM namijenjeno za Olimpijski odbor BiH, Paraolimpijski odbor BiH, Specijalnu olimpijadu u BiH, sportske saveze registrirane na nivou BiH i entiteta i sportske saveze osoba s invaliditetom registrirane na ovim nivoima.\nNa sjednici je donesena i Odluka o kriterijima za dodjelu sredstava iz tekućeg granta vrijednog 50 hiljada KM iz budžeta Ministarstva civilnih poslova BiH za „Sufinansiranje projekata nevladinih organizacija u oblasti prevencije HIV-a i tuberkuloze u Bosni i Hercegovini“ za 2020. godinu.\nVijeće ministara BiH, na prijedlog Ministarstva civilnih poslova BiH, donijelo je Odluku o kriterijima za dodjelu sredstava iz tekućeg granta „Podrška tehničkoj kulturi i inovatorstvu u Bosni i Hercegovini“ za 2020. godinu.\nRiječ je o 117.000 KM iz budžeta Ministarstva civilnih poslova BiH, a pravo na podnošenje projekata po javnom konkursu imaju registrirani savezi i udruženja inovatora, sekcije i organizacije tehničke kulture, registrirane naučno-istraživačke organizacije, inovacioni centri te inovatori – fizička lica koja su bh. državljani s prijavljenim prebivalištem u BiH. Cilj je sufinansirati projekte koji daju doprinos razvoju inovatorstva i tehničke kulture u BiH te doprinijeti provođenju strateških dokumenata u oblastima nauke i inovacija u BiH.\nVijeće ministara BiH je donijelo i Odluku o kriterijima za dodjelu sredstava iz tekućeg granta „Programi za pripremu projekata i potencijalnih kandidata za sredstva iz fonda H2020“ za 2020. godinu, ukupno vrijednu 444.000 KM. Pravo na podnošenje projekata na osnovu ovog granta imaju registrirane naučno-istraživačke organizacije (visokoškolske ustanove, instituti, akademije nauka i umjetnosti, inovacioni centri, tehnološki parkovi), neprofitne organizacije, odnosno druga fizička i pravna lica koja su uključena u istraživački rad ili širenje i upotrebu naučno-istraživačkih rezultata kroz apliciranje i učešće u programima HORIZONT 2020, Kost i EUREKA.\nVijeće ministara je danas utvrdilo i Prijedlog ugovora o zajmu (GrCF2 V2 – projekat „Javni prevoz“ Sarajevo, dio 3) između Bosne i Hercegovine i Evropske banke za obnovu i razvoj, vrijedan 10 miliona eura.\nCilj ovog projekta je rješavanje jednog od ključnih izazova u razvoju infrastrukture javnog prijevoza u Sarajevu nabavkom novih tramvaja. Provođenjem Projekta bi bio unaprijeđen kvalitet javnog linijskog prijevoza putnika u skladu s evropskim standardima zaštite životne sredine, s obzirom na to da tramvajski saobraćaj koristi ekološki prihvatljivu električnu energiju.\nRok otplate zajma je 15 godina, uključujući tri godine grejs perioda, s alokacijom na Federaciju BiH, odnosno Kanton Sarajevo kao krajnjeg korisnika.\nPrijedlog ugovora sa Osnovama za njegovo zaključivanje bit će dostavljen Predsjedništvu BiH, a za bh. potpisnika je predložen ministar finansija i trezora.\nVijeće ministara je utvrdilo Prijedlog ugovora o zajmu u iznosu 30 miliona eura (kreditna linija broj 2 Agenciji za osiguranje depozita BiH) između Bosne i Hercegovine i Evropske banke za obnovu i razvoj. Na ovaj način želi se dodatno obezbijediti stabilnost finansijskog sektora u BiH, a sredstva će biti korišćena pod posebno definiranim uvjetima i okolnostima. Rok otplate kredita je osam godina, uključujući pet godina grejs perioda na otplatu glavnice. Obaveze i prava iz kreditnog sporazuma će Bosna i Hercegovina supsidijarno prenijeti na krajnjeg korisnika kredita – Agenciju za osiguranje depozita, s kojom će biti zaključen poseban ugovor. Prijedlog ugovora sa osnovama za njegovo zaključivanje bit će dostavljen Predsjedništvu BiH, a za bh. potpisnika je predložen ministar finansija i trezora.


Ta vest je šokirala mnoge, ali Danijela nije bila voljna previše da govori o tome. Ona je sa bivšim suprugom ostala u korektnim odnosima, ali kako je rekla za jedan magazin, nisu ostali najbolji prijatelji. Danijela i Nikola imaju dvoje dece, sina Filipa i ćerku Moniku.\nFoto: nikolamartac / Instagram\nIzgleda da e Nikola brzo preboleo krah pa je pronašao novu devojku. Ona se zove Bojana Knežević, a na osnovu slika na Nikolinom Instagramum vidi se da su zaljubljeni. Međutim, mnogima nije promaklo da ona malo likom podseća na Danijelu.


Ne postoji mogućnost susreta Tadića i Thacija - Klix.ba\nNe postoji mogućnost susreta Tadića i Thacija\n19.9.2011. u 15:53\nKabinet predsjednika Srbije kategorično je u ponedjeljak demantovao špekulacije prištinske štampe o mogućem susretu predsjednika Borisa Tadića s kosovskim premijerom Hashimom Thacijem na marginama zasjedanja Generalne skupštine UN-a u New Yorku, ove sedmice.\n- Ne postoji nikakva mogućnost da se desi susret predsjednika Tadića s Thacijem. Niti će biti takvog sastanka, niti je planiran, niti postoji mogućnost da do njega dođe, rečeno je Tanjugu u Kabinetu predsjednika Srbije.\nU Kabinetu ističu da je prava adresa za pronalaženje rješenja za sjever Kosova dijalog Beograda i Prištine, uz posredovanje Evropske unije.\nPrištinski list Zeri prenio je u ponedjeljak da bi Thaci i Tadić mogli u New Yorku da postignu sporazum za sjever Kosova.\nPredsjednik Srbije Boris Tadić predvodiće delegaciju Srbije na 66. zasjedanju Generalne skupštine UN-a u New Yorku, od 21. do 24. septembra.\nTadić će u srijedu prisustvovati otvaranju generalne debate 66. Generalne skupštine UN-a, a u petak će se obratiti toj skupštini u okviru generalne debate tog tijela UN-a.\nOn će tokom zasjedanja Generalne skupštine imati niz bilateralnih susreta s predsjednicima, premijerima i ministrima vanjskih poslova zemalja članica UN-a.\nOčekuje se da će Tadić tokom boravka u New Yorku značajnu pažnju posvetiti pitanju Kosova, odnosno situaciji na sjeveru pokrajine, imajući u vidu da su UN i plan generalnog tajnika Ban Ki-moona u šest tačaka iz 2008. godine za Srbiju najpogodniji okvir za rješavanje ovog pitanja.\nNedjelju dana prije početka Generalne skupštine u sjedištu svjetske organizacije održana je, na zahtjev Srbije i Rusije, sjednica Vijeća sigurnosti UN-a o situaciji na sjeveru Kosova.\nBan je tada izjavio da je "duboko zabrinut zbog nedavnih izjava u vezi s uspostavljanjem carinske kontrole na sjeveru Kosova i posljedica koje to može imati po mir i stabilnost na terenu" i pozvao sve da se uzdrže od unilateralnih akcija koje bi mogle da dovedu do eskalacije napetosti u regionu.\nInače, Banovim planom u šest tačaka iz 2008. godine definisano je pitanje nadležnosti i uloge međunarodnih faktora na sjeveru Kosova i njime se ne predviđa prisustvo kosovskih carinika i policajaca na administrativnim prelazima na sjeveru pokrajine.\nPlanom se jasno određuje da će policija i carina, kao i pravosudni sistem u zonama nastanjenim Srbima na Kosovu biti "pod kišobranom" UN-a, dok će u zonama u kojima žive Albanci policija, carina i pravosuđe raditi s EULEX-om.\nU bijegu pred vlasnicom lopov skočio s petog sprata\n19.09.2011. u 16:00\nKosovo: Srbi u selu Jagnjenica blokirali KFOR\n19.09.2011. u 15:52


Duvnjak: Svi zajedno gubimo, sistem u BiH disfunkcionalan i neefikasan - Ilidza.ba I\nHome/Bosna i Hercegovina/Duvnjak: Svi zajedno gubimo, sistem u BiH disfunkcionalan i neefikasan\n“Nemam cjelovit odgovor od naših zavoda zdravstvenog osiguranja. Imam informaciju da se sporadično u nekim dijelovima Federacije BiH osigurala vakcina za zdravstvene radnike i za određene rizične grupe. Smatrao sam, jer postoje medicinski razlozi za to i indikacije da oni koji su najviše izloženi udaru koronavirusa bi trebali imati zaštitu barem od sezonske gripe”, pojasnio je Duvnjak.\n“Dosta je tu podijeljenih nadležnosti, fondovi i novac su podijeljeni. Kada su u pitanju i vakcine govori nam koliko je taj naš sistem često neefikasan i neučinkovit. Kada je u pitanju koronavirus, kada je u pitanju stručni segment, mi sigurno ne zaostajemo za svijetom, Evropom. Međutim, ono što zabrinjava, ne samo kada je pitanju Federacija BiH, nego i drugi entitet i cijela BiH, a to je vakcina na neki način još jednom potvrdila, kada je u pitanju nabavka vakcine, procedure i neusklađenost naših propisa, vidi se sva ta nefunkcionalnost ukupnog političkog i društvenog sistema u BiH”, istakao je Duvnjak u razgovoru za AA.\n“Ovo je pitanje eklatantan primjer koliko je važno da imamo usaglašene zakone, da imamo jasne i precizne funkcionalne procedure jer od ovog pitanja zavise životi ljudi. Direktno je ugroženo zdravlje građana BiH, bez obzira na nacionalnost, etničnu i entitetsku pripadnost”, poručio je Duvnjak.\n“U užem smislu, kada govorimo ko je odgovoran, očigledno da su odgovorne one političke strukture u BiH koje na svaki mogući način pokušavaju da diskredituju institucije BiH i da bh. politički sistem učine što nefunkcionalnijim”, pojasnio je Duvnjak.\n“Da imaju tu vrstu odgovornosti spram života i zdravlja građana RS-a pokazali bi mnogo više volje i zainteresovanosti da se na nivou države BiH osiguraju kvalitetne pretpostavke kroz regulativu, proceduru i jasno finansiranje”, rekao je Duvnjak.\n“Plašim se u svemu tome da svi zajedno gubimo. Tu nema pobjednika. Ima li ijednog drugog pitanja na ovom svijetu koje bi nas moglo okupiti oko toga da tražimo najbolja rješenja, ako to nisu pitanja zdravlja i života ljudi”, dodao je Duvnjak.\nBivši direktor autocesta FBiH ide u zatvor, evo šta kažu advokati Nožica i Ademović


Polovni Oštećeni Ford Focus 1.8 - 2003. godište iz Beograda\nOštećeni Ford Focus 1.8 – 2003. godište iz Beograda\nFord Focus je proizvod američkog proizvođača automobila Ford. Proizvodnja modela Focus datira još od 1998. godine, od kada je krenula njegova prodaja na većini svetskih tržišta. Pročitajte kako je protekao otkup polovnjaka Ford Fokus i koje su njegove karakteristike.\nKarakteristike automobila: Ford Focus 1.8 tdci 2003. godište\nPolovni Ford Focus 1.8 tdci\nDizel motor – 1800 cm3\nIako je oštećen, automobil od sigurnosne opreme poseduje: airbag za vozača i suvozača, bočni airbag, child lock, ABS, kodiran ključ, centralno zaključavanje, blokada motora, električni retrovizori, tonirana stakla, električni podizači i radio CD.\nOvako smo otkupili polovni Ford Focus iz Beograda\nVlasnik polovnog Ford Focusa javio nam se sa željom da u što kraćem roku proda svoj polovni automobil. Naime, mladi vlasnik već duže vreme ne živi u Srbiji, automobil je nedavno dobio u nasledstvo, a kako je on prilično oštećen i trenutno nije u voznom stanju, vlasnik je zaključio da mu se više isplati da ga što brže proda.\nPosle kraćeg razgovora, dogovorili smo se da već sutradan izađemo na teren i izvršimo besplatnu procenu automobila iako je opis već sve govorio. Kao što na slikama možete videti, automobil je imao vidljiva spoljna oštećenja i probušene gume što je značajno uticalo na cenu koju smo mu ponudili vlasniku, a koji je svega toga bio svestan.\nPonuda i cena polovnog Ford Focusa\nVlasnik je bio prilično odlučan da proda svoj polovni Ford Focus što brže i efikasnije, bez ikakve želje da malo poradi na automobilu i potom zaradi više. Uzimajući u obzir sve navedene karakteristike ponudili smo vlasniku cenu od 1000 € koju je on odmah prihvatio. Novac je isplaćen na ruke istog trenutka i time je na obostrano zadovoljstvo uspešno zaključen još jedan otkup polovnog automobila.\nFer i pošten otkup svih Ford automobila\nUkoliko i vi posedujete neki polovan Ford automobil i želite da ga prodate, sve što je potrebano jeste da nas kontaktirate, a mi ćemo u najkraćem roku izaći na teren, izvršiti besplatnu procenu vašeg vozila i za njega vam ponuditi fer otkupnu cenu.


Auto-moto savez Srbije izdao upozorenje: Zbog jake kiše, vozači oprezno\nIzvor: SrbijaDanas.com, 08.Feb.2022, 08:23\nPovremeno jak vetar danas će otežavati vožnju, a posebno vozačima koji upravljaju vozilima sa prikolicom, teretnim vozilima i autobusima.\nPovremeno neprijatni udari vetra koji utiču na zanošenja vozila treba očekivati u Vojvodini, na području Loznice, Beograda, pored Save i Dunava ali i preko planinskih prevoja zapadne i centralne Srbije na putevima Zlatobora, Tare, Kopaonika i Goča, saopštio je jutros Auto-moto savez Srbije.\nAMS navodi i da se danas, u periodu >> Pročitaj celu vest na sajtu SrbijaDanas.com << od 10 do 16 časova, izvode radovi na sanaciji kolovoza na delu državnog puta I A reda broj 1, od petlje Surčin prema petlji Ostružnica, smer Beograd - Niš.\nZa saobraćaj biće zatvorena vozna i zaustavna saobraćajna traka a saobraćaj će se odvijati preticajnom saobraćajnom trakom za vreme trajanja radova.\nPrema poslednjim informacijama dobijenim od JP " Putevi Srbije", na naplatnim stanicama nema zadržavanja vozila, navodi AMS Srbije.\nPrema informacijama Uprave granične policije, nema zadržavanja na putničkim terminalima graničnih prelaza, a na teretnim terminalima zadržavanje je od 60 do 180 minuta.\nNezavisne Novine: Snježne padavine otežavaju saobraćaj u višim krajevima\n13:15: Pamtimo je kao lepu Katu iz filma "Munje"; promenila je karijeru,...\n13:06: Blizak Putinov saradnik: Ako počne treći svetski rat, prvo ga...


On je kao 36. teniser sveta, a četvrti nosilac, izgubi od 44. sa ATP liste, Jan-Lenarda Štrufa sa 4:6, 6:4, 6:7(3).\nMeč je trajao čak tri sata i jedan minut.\nŠtruf, sedmi nosilac na ovom turniru, imao je dve meč lopte pri vođstvu od 5:4 u trećoj deonici, no Filip Krajinović je uspeo da ih spase i izbori taj-brejk.\nU njemu je poveo sa 2:1, ali do kraja meča osvojio još samo poen od narednih sedam odigranih, pa je dalje prošao Nemac.\nNjegov naredni rival biće pobendik meča Aleksander Zverev - Ilja Ivaška, a za drugo polufinale nadmeću se Milman - Rud, odnosno Basilašvili - Gombos.


Datum objave 15.12.2017 18:58 | Autor SLUŽBA ZA ODNOSE S JAVNOŠĆU VLADE CRNE GORE\nPotpredsjednik Vlade mr Milutin Simović, obraćajući se večeras na svečanoj akademiji povodom 130 godina postojanja i rada Opšte Bolnice u Nikšiću, izrazio je veliko zadovoljstvo što je, kao član Vlade i kao Nikšićanin, u prilici da se obrati tim povodom, jer je riječ o, kako je kazao, o velikom jubileju bolnice koja je svo to vrijeme imala izuzetnu misiju i značaj, ne samo za Nikšić, nego i za Crnu Goru i njeno neposredno okruženje.\nSimović je podsjetio na značajne istorijske činjenice vezane za razvoj zdravstvene zaštite u Crnoj Gori, koja, kako je kazao, seže od samih početaka crnogorske hiljadugodišnje državnosti. Posebno je istakao činjenice vezane za unapređenje zdravstvene zaštite kroz školovanje prvih ljekara i primjenu medicinske nauke, što je bilo značajno u suočavanju sa izazovima kakvi su bile brojne epidemije i ratni sukobi koji nijesu zaobilazili prostor Balkana i Crne Gore.\n„Do vremena knjaza Nikole nije bilo zdravstvenih ustanova ni organa koji bi vodili brigu o narodnom zdravlju. Takvo stanje je potrajalo do Hercegovačkog ustanka, kada je trebalo pomoći ranjenicima i postradalim hercegovačkim izbjeglicama, kojih je bilo oko 60.000. U vrijeme knjaza Nikole, 1873. godine, na Cetinju u slobodnom dijelu Crne Gore, izgrađena je Bolnica Danilo I. U njoj su se smjenjivali ljekari iz inostranstva i okruženja. Prvi crnogorski diplomirani ljekar bio je dr Petar Miljanić iz Banjana, iz našeg Nikšića, koji je diplomirao u Moskvi, a doktorirao u Njemačkoj 1883, a godinu dana kasnije postavljen za upravnika bolnice Danilo I i za načelnika zdravstvene službe - odnosno Saniteta. Sa pravom se može reći da je on utemeljivač modernog crnogorskog zdravstva. Narednih godina stižu mladi crnogorski ljekari, stipendisti, školovani u raznim evropskim univerzitetskim centrima“, kazao je Simović.\nOn je podsjetio da je Nikšićka bolnica, pod imenom knjeginje Zorke, osnovana Odlukom Vlade Knjaževine Crne Gore 11. decembra 1887. godine, te da i danas traje i razvija se, „u stalnom naporu da građanima Nikšića i ne samo Nikšića pruži potrebnu zdravstvenu njegu, u borbi protiv bolesti i prolaznosti ljudskog života“.\nPrema ocijeni potpredsjednika Vlade, i ove istorijske činjenice, jasno pokazuju vjekovne težnje Crne Gore da bude dio evropskih i svjetskih civilizacijskih, naučnih i društvenih tokova i vrijednosti. „Crna Gora je bila u Evropi i Evropa je bila u Crnoj Gori“, poručio je Simović.\nOn je kazao da nakon Berlinskog kongresa i međunarodnog priznanja državne nezavisnosti Crne Gore, došlo do preporoda i napretka u svim sferama života: društvenog, ekonomskog, privrednog, kulturnog, pa i u zdravstvenoj zaštiti stanovništva, ali da je nakon gubitka državnosti Crne Gore i njenog nezavidnog položaja u periodu između dva svjetska rata, zabilježena stagnacija u svim oblastima, pa i u zdravstvu. Simović je naveo da se u periodu nakon II svjetskog rata zdravstvo u Crnoj Gori brzo razvijalo.\n„Crnogorski zdravstveni sistem je tokom svog postojanja, kroz tri vijeka, stasavao i dijelio sudbinu brojnih istorijskih izazova kojima je bila izložena Crna Gora“.\nTako je bilo, kako je dodao, i devedesetih godina prošlog vijeka, kada su ratna dešavanja u okruženju uzrokovala egzodus izbjeglica, kada je Crna Gora je, iako najmanja i najmaloljudniija u regionu, uspjela da očuva mir i stabilnost i nesebično otvori vrata, pruži utočište i zbrine 120 hiljada izbjeglica, pružajući im i neophodnu zdravstvenu zaštitu. „Crna Gora je položila taj značajni moralni, ljudski, humani i državni ispit, a položilo ga je i crnogorsko zdravstvo“, kazao je Simović ističući da i ta istorijska činjenica služi na ponos i primjer.\nVlada će nastaviti sa unapređenjem zdravstva i položaja zdravstvenih radnika\nPrema riječima Simovića, obnovom nezavisnosti Crna Gora je posvećeno radila na izgradnji institucija, gdje je unapređenje i modernizacija sistema zdravstva bio jedan od najznačajnijih i najzahtjevnijih zadataka. Od 2006. godine, kako je naveo, izgrađeni su brojni novi objekti u zdravstvu, rekonstriusane i adaptirane brojne bolnice i domovi zdravlja, dodijeljeno je oko 1.000 specijalizacija i subspecijalizacija. U okviru Medicinskog fakulteta uvedeni su novi studijski programi i doktorske studije, uvedene nove medicinske, dijagnostičke i terapeutske procedure i nabavljena vrijedna i savremena oprema.\n„Oblast zdravstva je i danas pod posebnom pažnjom Vlade, sa ciljem da profesionalna i efikasna zdravstvena zaštita rezultira dostupnom i kvalitetnom medicinskom uslugom, koja će biti dostupnija za sve kategorije stanovništva, uz dalje unapređenje oblasti farmaceutske politike. Vlada će nastaviti da ulaže napore za dalje unapređenje položaja i standarda zdravstvenih radnika“, najavio je Simović. On je dodao da je u cilju dodatnog doprinosa afirmaciji i promociji izuzetnih vrijednosti i rezultata u oblastima od posebnog značaja za društvo, kakve su obrazovanje i zdravstvo, Vlada u Budžetu za narednu godinu obezbijedila poseban fond za nagrade zaposlenim u ovim oblastima.\nPriznanje ljekarima i osoblju Nikšićke bolnice\nU razvoju ukupnog zdravstvenog sistema Crne Gore, prema riječima Simovića, Nikšićka bolnica je imala i danas ima značajnu ulogu. „Dala je veliki doprinos gradu i njegovim žiteljima u borbi za zdravlje, liječila i obnavljala nadu i vjeru u život“, kazao je Simović.\nOn je istakao značajnom i podršku napretku nikšićke bolnice koju su dali brojni donatorski projekti i domaći i međunarodni.\nIzražavajući zahvalnost svima koji su doprinijeli razvoju ove zdravstvene institucije, Simović je istakao da najveće zasluge za ugled, značaj i rezultate Nikšićke bolnice pripadaju posvećenim ljekarima i medicinskom osoblju koji su radili i koji danas rade u toj bolnici. „Onima koji su pomagali pacijentima i u tome se nijesu šteđeli, bez obzira na sve izazove, uz visoku iskazanu i profesionalnu i ličnu posvećenost i etiku. Brojni su znameniti i poznati nikšićki doktori i doktorke, medicinske sestre, glavne sestre i babice, tehničari i zaslužni medicinski radnici. Oni su nesebično ugradili svoje stručne, ljudske i humane vrijednosti u ovu plemenitu profesiju i tako postali dio Nikšića i kolektivne memorije Nikšićana. Oni su i danas putokaz humanosti i pokazatelj uzvišenosti ljekarskog poziva. Svoju iscjeliteljsku moć pronalazili su u znanju, čovjekoljublju i etici, i savjesti, na poslu koji je težak, uzvišen i nadasve human“, kazao je Simović.\nPotpredsjednik Vlade je zaključio da će zdravlje građana biti i ubuduće najviši prioritet i imperativ i ove bolnice i ukupnog zdravstvenog sistema i države Crne Gore.\nObraćanje potpredsjednika Vlade Milutina Simovića na svečanoj akademiji\nVideo: Potpredsjednik Vlade Milutin Simović na svečanosti povodom 130 godina postojanja i rada Opšte Bolnice Nikšić - kadrovi\nVideo: Obraćanje potpredsjednika Vlade Milutina Simovića na svečanoj akademiji povodom 130 godina postojanja i rada Opšte Bolnice


Subvencijama za kupovinu bicikala protiv zagađenja vazduha | Dunav Televizija\nNaslovna Vesti Ekologija Subvencijama za kupovinu bicikala protiv zagađenja vazduha\nSubvencijama za kupovinu bicikala protiv zagađenja vazduha\nNovosadska biciklistička inicijativa (NSBI) uputila je predlog Ministarstvu zaštite životne sredine i Vladi Republike Srbije da subvencionišu kupovinu bicikala i električnih bicikala, odnosno da preispitaju stavove nadležnih ministarstava o neisplaćivanju troškova odlaska na posao za bicikliste i pešake, a kao deo mera protiv zagađenja vazduha.\nU Novom Sadu, gradu sa više od 30.000 biciklista i približno 100 kilometara biciklističkih staza, bicikl deluje kao očigledan izbor. Na bilo koje mesto biciklom je moguće stići brzo, ekonomično, parking se retko traži i zagađenje koje potiče od bicikla je praktično nepostojeće. Istraživanja koja su rađena u Novom Sadu pokazala su da se do ovog broja došlo različitim aktivnostima kojima je podsticana vožnja bicikla i da je pre 10 godina broj biciklista bio 3 puta manji, stoji u saopštenju NSBI.\nRačunica inicijative polazi od toga da u poređenju sa najavljenim subvencijama od 8.000 eura za kupovinu jednog taksi vozila, 80 građana može dobiti podsticaj od 100 eura za kupovinu bicikla, što za većinu građana u manjim gradovima predstavlja efikasno rešenje. Prema predlogu, građani bi ove pogodnosti mogli da ostvare jednom u tri ili četiri godine, pod uslovom da kupe nov bicikl tehnički opremljen u skladu sa propisima za učešće u saobraćaju. Na ovaj način bi se smanjilo zagađenje vazduha, ali i zagađenje bukom. NSBI je predložio i podsticaj privredi nabavkom dostavnih bicikala kao i promenu regulative u oblasti saobraćaja, kako bi biciklistički saobraćaj bio bezbedniji i pristupačniji roditeljima i deci mlađoj od 12 godina i kako bi se navika korišćenja bicikla razvijala što ranije.\nPrednosti navedenih mera su to što se mogu sprovesti gotovo odmah, konkretni su, ekonomski isplativi, povećaće kvalitet života velikog broja građana i uvođenjem novih, tehnički ispravnih bicikala u saobraćaj, direktno se povećava bezbednost u saobraćaju. Na kraju NSBI podseća da podsticaji za kupovinu bicikla u različitim zemljama Evrope postoje već duže vreme, dok su se u regionu pojavili u Severnoj Makedoniji i Crnoj Gori.\nPrethodni tekstU Sremskoj Kamenici do Časnog krsta prvi doplivao Nemanja Blagojević\nSledeći tekstGosti Panorame na STB oštro osudili tvit Vesne Pešić


Eksplozija poslova od kuće: Traže se IT stručnjaci, dispečari i prevodioci | 013 info\nEksplozija poslova od kuće: Traže se IT stručnjaci, dispečari i prevodioci\nnova.rs\tSub, 02/04/2022 - 23:52\nPoslovi koji se efikasno mogu obavljati od kuće doživeli su svoju ekspanziju nedugo nakon izbijanja pandemije Korona virusa. Poalodavci i zaposleni su se najpre obreli u čudu, a potom shvatili da ovakav model rada donosi mnoge benefite, poput manjih troškova i lakše organizacije.\nPojedinim zemljama sveta pandemija nije bila neophodna kako bi uvideli sve pogodnosti koje rad od kuće nosi, ipak, pravu eksploziju potražnja za ovakvim poslovima doživela je nakon marta 2020.\nMiloš Turinski ispred portala Infostud ističe da su IT poslovi, kao i kada je reč o poslu u kancelariju, preuzeli oko 50% ukupne ponude.\n– Pandemija je svakako bila neka vrsta test perioda, poslodavci su bili uplašeni od činjenice da neće moći da kontrolišu produktivnost i motivaciju zaposlenih. Što se tiče zastupljenosti ponude poslova, domen IT je i dalje dominantan, gotovo 50%, ističe Turinski.\nSagovrnik Nove napominje da je pandemija probudila zaintersovanost mnogih i otvorila vrata različitih poslova, a svako da su uz IT najzastupljeniji poslovi u oblasti marketinga i promocoje svake vrste.\nMnoge strane kompanije odlučile su da na brz i efiksan način otvore svoje poslovanje i u Srbiji, a to se pre svega odnosi na call centre, za šta Vam je porebno da posedujete telefon, dobar kompjuter i internet, što je sasvim dovoljno.\nTurinski dodaje da su mnoge kompanije zadržale modele rada od kuće, pa sada primenjuju princp u kom zaposleni deo radne nedelje provode u kancelariji, a deo kod svoje kuće.\nPoznavaoci stranih jezika, takođe su među onima koji su profitirali radom od kuće, jer je interesovanje za učenjem novih jezika bilo na vrhuncu.\nKako je Nova, ranije pisala Iako je internet prepun oglasa putem kojih možete da pronađete dobar posao od kuće i da zaradite zadovoljavajuću sumu novca, nisu retke ni prevare. Treba biti pažljiv, kako ne biste doveli sebe u situaciju da za posao koji ste obavili ne dobijete novac koji vam je prethodno garantovan.\nPre svega, potrebno je koristiti pouzdanu platformu, za koju znate da je odgovarajuća za vas, bilo na vašeg ranijeg iskustva, bilo na osnovu iskustva ljudi iz vašeg okruženja.\nUkoliko nešto zvuči previše dobro da bi bilo istinito – verovatno i nije istinito. Za početak, raspitajte se koliko možete da zaradite na poziciji za koju aplicirate. Ukoliko vidite da je početna plata znatno veća od one koju nude svi ostali poslodavci, možda je potrebno da se više raspitate o poslodavcu i samoj kompaniji.\nPoslovi sa oznakom "hitno" mogu biti problematični – zato je važno da znate da nijedan posao nije toliko hitan, da ne možete da razmislite o ponudi.


Napoli vs Inter Milano :: Dobitak\nNapoli vs Inter Milano\nKocka sportske analize\nHomepage > Napoli vs Inter Milano\nDoduše, Napolitanci su na posljednja dva gostovanja u Milanu uspijevali da izbore barem remi, dok su prije toga u prvenstvu čak četiri puta na svom terenu bili bolji od Intera, a samo su jednom poraženi na Giuseppe Meazzi. Upravo zbog te tradicije u taboru Napolija i sada svi očekuju sva tri boda, pogotovo jer su im u međuvremenu na tabeli Serie A četvrti Lazio i peta Fiorentina prišli na samo dva, odnosno tri boda.\nA za takvo nešto su najviše kriva dva vezana gostujuća poraza Napolija, i to od Palerma i Torina, dok na domaćem terenu izgledaju poprilično uvjerljivo i imaju čak četiri pobjede u nizu. Ovdje svakako treba dodati i njihov nedavni plasman u osminu finala Evropske lige, i to nakon što su sa ukupnih 5:0 bili bolji od turskog Trabzonspora, dok su prije samo četiri dana u prvom polufinalnom susretu nacionalnog Kupa na gostovanju kod Lazia izborili odličnih 1:1 pred revanš u Napulju. Ipak, sada su sve njihove misli okrenute ovom prvenstvenom okršaju sa Interom, koji će inače zbog povreda propustiti defanzivci Britos i Zuniga, veznjak Michu i napadač Insigne.\nVjerovatni početni sastav Napolija: Andujar – Maggio, Koulibaly, Albiol, Ghoulam – Gargano, Inler – Callejon, Hamsik, Gabbiadini – Higuain\nŠto se tiče Intera, oni su također u prošlom kolu Serie A doživjeli poraz, i to na domaćem terenu od Fiorentine sa 1:0, čime je ujedno prekinuta njihova sjajna serija od četiri pobjede i jednog remija. Naime pogledaj tip izabranici trenera Mancinija su u tom periodu po prvi put u sezoni uspjeli uvezati čak tri pobjede u prvenstvu, dok su i u šesnaestini finala Evropske lige nakon remija od 3:3 na gostovanju kod Celtica, u revanšu na svom terenu istog protivnika savladali sa 1:0 i tako se plasirali u narednu rundu.\nInače, te posljednje tri pobjede su ekipu Intera napokon vratile i u gornji dio Serie A, ali nakon poraza od Fiorentine za tim petim mjestom ponovo zaostaju velikih osam bodova i svakako će im trebati pravo čudo da na kraju izbore plasman u Evropu. Ipak, sve dok nada postoji oni sigurno neće odustati pa je stoga Mancini sada i protiv Napolija najavio izuzetno ofanzivan pristup svoje momčadi. Što se tiče sastava, on će vjerovatno doživjeti nekoliko promjena u odnosu na meč sa Fiorentinom, dok su i dalje van stroja samo odranije povrijeđeni braniči Nagatomo i Jonathan.\nVjerovatni početni sastav Intera: Handanović – D’Ambrosio, Ranocchia, Juan, Santon – Guarin, Medel, Brozović – Shaqiri – Icardi, Palacio\nSSC Napoli – Inter Milano TIP\nIako ekipa Intera uopšte nije naivan protivnik, mi smo odlučili da prilikom izbora tipa za ovu utakmicu nekako najviše vjerujemo tradiciji pa stoga u nedjelju navečer i očekujemo novu domaću pobjedu Napolija, pogotovo jer im je u nastavku sezone svaki bod jako bitan u borbi za plasman u Ligu prvaka.


Jajinci - Sputnjik Srbija\n12:09 09 Mart 2021\nMuškarac upucan u kući u Jajincima, napadač se predao policiji\nMuškarac (53) upucan je večeras u Ulici Jovana Milovanovića u beogradskom naselju Jajinci. Njega je Hitna pomoć prevezla na Vojno-medicinsku akademiju. On je upucan sa najmanje dva metka, u desnu potkolenicu i levo stopalo.\nKo je čovek koga dovode u vezu sa oružjem pronađenim na Novom Beogradu\nDržavljanin BiH Jovan Jošilo, koji je u ponedeljak uhapšen na teritoriji Republike Srpske, pa pušten na slobodu, dovodi se u vezu sa oružjem pronađenim u vozilu u Novom Beogradu, koje srpska policija povezuje sa oružjem pronađenim u Jajincima, nedaleko od porodične kuće premijera Aleksandra Vučića, prenosi RTRS.\nPo nalogu predsednika vlade Aleksandra Vučića, niko od nadležnih državnih organa koji su zaduženi za bezbednost premijera, uključujući i MUP i civilne i vojne obaveštajne agencije, neće izlaziti u javnost sa informacijama o događajima u Jajincima i na Novom Beogradu.\nU vezi sa pronađenim oružjem u Jajincima i ugrožavanjem bezbednosti premijera Aleksandra Vučića, saslušano je 37 lica, a premijer strahuje da je možda potencijalna meta bio njegov rođeni brat Andrej, izjavio je večeras ministar unutrašnjih poslova Nebojša Stefanović.\nPremijer Aleksandar Vučić izjavio je danas da veruje bezbednosnim službama i Srbiji, ali da se plaši da će se teško otkriti ko su lica koja su donela oružje u šumu u blizini njegove porodične kuće i u koje svrhe je to urađeno.\nNikolić: Srbija zločine ne oprašta (video)\n09/03 12:04 „Evropska konekcija“ – šou kakav samo Balkanci mogu da prirede /video/


- Stanija je za ulazak u "Zadrugu" tražila 100.000 evra, a ako je to tačno, nije za čuđenje, jer je starleta pred sam ulazak u „Zadrugu“ samo na remont tela i lica potrošila oko 2.000 evra, kaže izvor za dnevni list "Alo".\nNa šta je Stanija potrošila taj novac i kako će izgledati pogledajte u galeriji.\nLekar specijalista 120 evra\nPotom je morala na dva pregleda kod lekara specijaliste kako bi bila sigurna da je svaki zahvat za koji se odluči opravdan, pa je to platila po 120 evra.\nBotoks 300 evra\nKako „Alo!“ saznaje, Stanija je išla da stavi botoks oko očiju i na čelo, a taj tretman koštao jenešto više od 300 evra.\nUsne 300 evra\nStanija je rešila da još malo dotera usne, a ta korekcija koštala je ukupno 300 evra, navodi "Alo".\nAntiejdž tretman 240 evra\nPošto je poznato da je Staniji guza glavni adut, rešila je da odradi i antejdž tretman celog tela, što je koštalo 240 evra.\nMezoterapija 160 evra\nMezoterapija je takođe bila obavezan deo doterivanja, pa je Stanija za to iskeširala 160 evra, tvrdi izvor za dnevni list "Alo".\nPopunila bore 600 evra\nDobrojevićeva je rešila da popuni i sve bore, pa je taj tretman koštao 600 evra.


Mali: Izgradićemo sve što će doprineti razvoju bruto društvenog proizvoda - Infobrif\nObjavljeno 29.11.2018. u 16:09 poslednja izmena 29.11.2018. u 16:10\nBEOGRAD – Ministar finansija Srbije Siniša Mali izjavio je danas da će nacionalni stadion u Beogradu biti izgrađen u okviru projekta „Siti“ i da će osim stadiona biti izgrađen veliki broj stambenih blokova, poslovnih, izložbenih, novi zabavni parkovi, akva parkovi i „sve što treba da doprinese razvoju bruto društvenog proizvoda“.\nOn je u Skupštini Srbije odgovarajući na kritike zbog uzimanja kredita za izgradnju nacionalnog stadiona rekao, da će taj ceo projekat doprineti podizanju građevinske industrije, „isto kao što je bilo za Beograd na vodi“.\nMali je rekao da izgradnja tog stadiona otvara mogućnost organizacije velikih evropskih svetskih i drugih prvenstva i najavio izgradnju još sedam ili osam stadiona i rekonstrukciju postojećih u celoj Srbiji.\n„Želimo da podignemo našu infrastrukturu, da imamo mogućnost da u sportu, koji je odavno prestao da bude samo sport i postao biznis takođe, iskoristimo priliku da promovišemo našu zemlju i od toga zaradimo i kroz turiste i kroz promociju i kroz sve“, rekao je ministar finansija.\nInvesticijaNacionalni stadionNovi stambeni objetkiProjekat "Siti"Siniša Mali\nSkupština Crne Gore nije izglasala predlog „Nikad više 1916.“


Sertifikati | Milsped\n1. ISO 9001 – „Sistem menadžmenta kvalitetom“\nNaš osnovni cilj je da uvek i svuda pružimo uslugu visokog nivoa kvaliteta.\nU skladu sa tim opredeljeni smo na kontinualno unapređenje sistema kvaliteta. Sredinom 2003. godine prvi put uveli smo i potvrdili sistem menadžmenta kvalitetom dobivši međunarodni sertifikat ISO 9001. Svake naredne godine svoje napore uložili smo u kontinualni razvoj postojećeg sistema i poboljšanje svojih usluga. Na ovaj način obezbedili smo najviši nivo poverenja svojih klijenata. 2015. godine uspešno je izvršena četvrta resertifikacija sistema menadžmenta kvalitetom.\n2. HACCP – „Bezbednost prehrambenih proizvoda“\n2007. godine uvođenje i sertifikacija HACCP sistema predstavlja značajan korak u našem poslovanju\njer smo još jednom potvrdili opredeljenost da poslujemo odgovorno u skladu sa međunarodno priznatim standardima i preporukama. Stalna briga o zdravstvenoj ispravnosti proizvoda u lancu snadbevanja još jedan je od primarnih ciljeva kompanije. Danas poslovanjem u skladu sa principima HACCP sistema i smernicama dobrih praksi (GWP, GDP, GHP), svojim klijentima garantujemo bezbednost prehrambenih proizvoda prilikom transporta, skladištenja i distribucije.\n3. ISO 14001 – „Sistem menadžmenta životnom sredinom“\nJoš jedan korak u unapređenju društveno odgovornog poslovanja je uvođenje sistema menadžemnta životnom sredinom. Uspostavljen sistem sertifikovan je u julu 2015. prema zahtevima standarda ISO 14001.\nNastojimo da svedemo na minimum i kada god je moguće eliminišemo negativan uticaj našeg poslovanja životnu sredinu.\n4. OHSAS 18001 – „Bezbednost i zdravlje na radu“\nBezbednost i zaštita na radu jedan je od ključnih elemenata koji su ugrađeni u poslovanje Milšped-a. Opredeljeni smo na brigu o ljudima gde u potpunosti nastojimo da pružimo dobar primer rada u bezbednom i zdravom radnom okruženju. U skladu sa tim implementirali smo i sertifikovali sistem menadžmenta bezbednošću i zdravljem na radu. Sertifikacija je izvršena u julu mesecu 2015. godine prema zahtevima međunarodno priznatog standarda OHSAS 18001. U politiku bezbednosti kao osnovni ciljevi ugrađeni su:\n• Poslovanje sa nultim nivoom smrtnih slučajeva ili povreda na radu koje imaju za posledicu trajnu invalidnost;\n• Poslovanje sa nultim nivoom izgubljenog vremena zbog povrede na radu;\n5. TAPA FSR – „Bezbednost skladištenja robe (visoke vrednosti)“\nTAPA je međunarodno priznati lider u borbi protiv kriminala u kamionskom prevozu.\nVodeći špediteri priključuju se organizaciji TAPA u cilju sertifikacije njihovih postrojenja, kao i po pitanju skladištenja i čuvanja robe.\nKao jedan od vodećih logističkih sistema početkom 2015. godine implementirali smo TAPA TAPA FSR standard za bezbednost skladištenja robe, posebno robe visoke vrednosti (HVTT) i na ovaj način potvrdili klijentima najviši nivo bezbednosti njihove robe u delu lanca snabdevanja koji se odnosi na skladištenje i čuvanje robe.\nMišped je prva domaća kompanija koja je ispunila zahteve ovog standarda i dobila sertifikat.\n6. TAPA TSR – „Bezbednost robe visoke vrednosti u transportu“\nU cilju dodatnog unapređenja nivo bezbednosti robe tokom pružanja logističkih usluga, u julu 2018. godine, je implementiran TAPA TSR standard nivo „I“ koji podrazumeva dostizanje najvišeg nivoa bezbednosti kada je transport robe visoke vrednosti u pitanju (HVG). Na ovaj način Milšped je svojim klijentima obezbedio najviši nivo bezbednosti sredstava u lancu snabdevanja koji pokriva svojim logističkim uslugama (skladištenje i transport).\nImplementacijom TAPA standarda (TSR i FSR) ispunjeni su uslovi za uspostavljanje i proširivanje saradnje sa najzahtevnijim klijentima kada su bezbednosni uslovi u pitanju. Isti takođe predstavljaju dokaz o spremnosti Kompanije za kontinuirano unapređenje svojih usluga u svim segmentima\n7. OPS (AEO) – „Ovlašćeni privredni subjekt“\nUprava Carina je 2015. godine dodelila Milšped-u sertifikat koji potvrđuje status Ovlašćenog Privrednog Subjekta (OPS). OPS status predstavlja međunarodno priznanje pouzdanosti kompanije koji uključuje carinska pojednostavljenja, sigurnost i bezbednost. Rok važnosti OPS sertifikata nije ograničen.\nU oktobru 2014. podneli smo Upravi Carine podneo zahtev za dobijanje statusa Ovlašćenog Privrednog Subjekta i nakon sprovođenja detaljnih zakonskih procedura provera dobili smo potvrdu o ispunjenosti svih uslova za dobiajnje statusa. Kao rezultat dobijanja statusa Ovlašćenog privrednog subjekta, Uprava Carina će obavljati manje inspekcije na robu uvezenu ili izvezenu od strane ili posredstvom Milšpeda. Na taj način, Milšped može koristiti olakšice u vezi sa carinskom kontrolom, koje se odnose na sigurnost, bezbednost i pojednostavljenja predviđena carinskim propisima.\nRezultati nastojanja i napora Milšped-a u prethodnom periodu su sledeći:\n( 2014 ):\nIzgrađeno je skladište za privremeno skladištenje i minimizaciju neopasnog otpada u skladu sa Planom upravljanja otpadom.\nIzgrađen je sistem za prečišćavanje otpadnih voda ( sanitarne i zauljane vode ).\nKompanija je generisala i Ovlašćenom Operateru predala na dalji tretman: 164,363 tona neopasnog otpada i 1,675 tona opasnog otpada.\n( 2015 ):\nMenadžment kompanije je doneo odluku da se nabavka novih kamiona može vršiti samo ukoliko poseduje eko 5 i 6 motore\nUspostavljen je poseban sistem obuke za sve zaposlene, ugovarače i Izvođače radova,\nMILŠPED utvrđuje politiku integrisanog sistema menadžmenta radi obezbeđenja usluge koja će ispuniti sve iskazane i realne zahteve korisnika kao i zahteve ostalih zainteresovanih strana. Preuzmite ceo dokument ovde.\nTAPA FSR TAPA TSR\nPolitika kvaliteta Quality Policy IT politika


Objavljeno pa nestalo bez traga: Nikolić u Moskvi dogovorio uniju Srbije i Crne Gore? - PORTAL REVIJE FOKUS\nObjavljeno pa nestalo bez traga: Nikolić u Moskvi dogovorio uniju Srbije i Crne Gore?\nOctober 14, 2016 drdrago\tNo Comments\nU tekstu se navodi da Sputnjik ekskluzivno saznaje da je predsjednik Srbije Tomislav Nikolić tokom posjete Ruskoj Federaciji razgovarao o mogućnostima ujedinjenja Srbije i Crne Gore u slučaju pobjede crnogorske opozicije na parlamentarnim izborima u nedjelju\nNikolić dogovorio u Moskvi uniju Srbije i Crne Gore – glasio je naslov vijesti objavljene u četvrtak uveče na sajtu Sputnjika Srbija, da bi nedugo potom tekst nestao bez traga.\nU tekstu, koji prenosi “Oslobođenje”, navodi se da Sputnjik ekskluzivno saznaje da je predsjednik Srbije Tomislav Nikolić tokom posjete Ruskoj Federaciji razgovarao o mogućnostima ujedinjenja Srbije i Crne Gore u slučaju pobjede crnogorske opozicije na parlamentarnim izborima u nedjelju.\n“Moguća nova bliskost, a upućeni govore i o ujedinjenju, bila bi formulisana u Nikolićevom predlogu koji bi u dogledno vrijeme iznio u javnost, što bi predsjednik Republike Srpske Milorad Dodik, ali i Rusija pozdravili, jer je riječ o volji naroda”, pisalo je na sajtu.\nU tekstu se dodaje da bi ujedno “Nikoliću ovo bila i izborna platforma kojoj, po njegovom i ruskom mišljenju, premijer Srbije Aleksandar Vučić ne bi smio da se suprotstavi, zbog čega je Nikolić i najavio kandidaturu”.\nSputnjik dalje piše da je predsjednik Srbije uvjerio svoje sagovornike u Rusiji da je sve već dogovorio sa opozicijom u Crnoj Gori.\nPrethodna priča Demanti iz štaba rebublikanskog kandidata: Trump nije dao intervju srpskom "Nedeljniku"\nSledeća priča Veliki broj iseljenika iz Njujorka na konvenciji Partije za Gusinje: Refik Radončić i Began Čekić pozvali Gusinjane da glasaju PzG\nNY\tJanuary 26, 2022\ndrdrago\tJanuary 1, 2021


Preduzetnici i mala i srednja preduzeća imaće jedinstvenu bazu podataka – TV Kikinda\nOpšte udruženje preduzetnika do kraja godine izradiće prvu bazu podataka koja će obuhvatiti sve preduzetničke firme u gradu i na selima. Siniša Pašić, predsednik ovog udruženja kaže da je i ovo način unapređenja rada kako udruženja, tako i malih i srednjih preduzeća.\n-Cilj nam je da konstantno unapređujemo naš udruženje, tako da je i izrada baze podataka korak ka tome. Na ovaj način pravna i fizička lica imaće bolju i lakšu komunikaciju. Želja nam je da preduzetnici potencijalnim kupcima i korisnicima usluga budu što bliži. Baza podataka pomoći će da usluge budu dostupne i van grada – rekao je Siniša Pašić.\nKako ističe član Gradskog veća Saša Tanackov ovakav dokument značajan je jer će svi kojima su neophodne preduzetničke pojedine usluge moći da se informišu o njima na jednom mestu.\n– Nama u lokalnoj samoupravi važno je da znamo kakvim potencijalima raspolažemo, da imamo kompletan uvid u sektor preduzetništva, malih i srednjih preduzeća, kako zbog sadašnjeg stanja, tako i zbog izrade Strategije grada. Važno je i za zaposlene koji rade u preduzetničkom sektoru da sublimiramo sve podatke o njima i njihovoj proizvodnji, kapacitetima, uslugama i da ih javno učinimo dostpunim preko sajta grada Kikinde kler koji se bavi informisanjem o mogućnostima investiranja i drugim poslovnim mogućnostima grada – dodao je Saša Tanackov.\nBaza podataka biće izrađena u štampanom i elektronskom obliku. Prema podacima Agencije za privredne registre iz 2020. godine na teritoriji grada registrovano je 1.350 preduzetnika.\nDruštvo, Kikinda na webu, Privredabaza podataka , kikinda , preduzetnici\n← Radnicima “Emmepija” isplaćene otpremnine, počinje postupak likvidacije Knjige profesora dr Spasoja Grahovca poklonjene Narodnoj biblioteci →


5. februar 2021,\nPolitehnička škola u Subotici jedna je od 22 srednje stručne škole u kojima će ovog proleća biti pilotiran postupak priznavanja prethodnog učenja. Iza pomalo neobične sintagme krije se mogućnost da se prepoznaju, procene i priznaju znanja i veštine stečene kroz obuke, životno i radno iskustvo, i da se za tako priznata znanja dobije uverenje o stečenim kompetencijama ili čak sertifikat kojim se potvrđuje stečena kvalifikacija. Drugim rečima, priznavanje prethodnog učenja je alternativni način za sticanje kvalifikacije – za ono što neko već zna, a što je naučio van formalnog sistema obrazovanja, uskoro će, kroz postupak priznavanja prethodnog učenja, moći da stekne kvalifikaciju koja je jednaka kvalifikaciji stečenoj kroz formalno obrazovanje i priznata na tržištu rada.\nPripreme za uvođenje postupka priznavanja prethodnog učenja Ministarstvo prosvete, nauke i tehnološkog razvoja sprovodi uz podršku projekta „Razvoj integrisanog sistema nacionalnih kvalifikacija u Republici Srbiji“. Aktivnosti projekta obuhvataju i podršku školama za za sprovođenje postupka priznavanja prethodnog učenja. Na obuci koja je ove nedelje organizovana u Subotici, nastavnici Politehničke škole su se, zajedno sa kolegama iz Tehničke škole iz Vlasotinca, pripremali za pilotiranje postupka priznavanja prethodnog učenja – za zidare, armirače, tesare i rukovaoce građevinskom mehanizacijom. Ovo su samo četiri od devet obrazovnih profila koliko je Ministarstvo prosvete izabralo za pilotiranje, a na osnovu analize potreba tržišta rada i nezaposlenih koji su na evidenciji NSZ. Obuka je organizovana sa ciljem da se pripreme programi obuke zasnovani na standardu kvalifikacije i prilagođeni odraslim polaznicima, i da se na osnovu ishoda tih programa definišu načini za proveru znanja.\nPodršku u radu kolegama iz škola pružili su stručnjaci projekta i Zavoda za unapređivanje obrazovanja i vaspitanja, koji će, u saradnji sa Ministarstvom prosvete, nauke i tehnološkog razvoja narednih meseci koordinirati i pratiti aktivnosti u okviru pilotiranja. Nakon što se predložena rešenja, kroz pilotiranje provere u praksi, postupak priznavanja prethodnog učenja trebalo bi da postane procedura kroz koju će srednje stručne škole, verifikovane za postupak priznavanja prethodnog učenja moći da proveravaju i potvrđuju znanja odraslih stečena kroz obuke ili radno iskustvo. Prema Zakonu kroz priznavanje prethodnog učenja mogu se steći kvalifikacije na II, III i V nivou obrazovanja.\nUvođenje priznavanja prethodnog učenja u obrazovni sistem još jedan je deo nedavno uspostavljenog nacionalnog okvira kvalifikacija. Uz podršku Projekta, razvija se i Registar kvalifikacija – elektronska platforma koja će obezbediti uvid u sve nacionalne kvalifikacije koje se mogu steći u Srbiji. Popisane, razvrstane po nivoima i detaljno opisane kvalifikacije, omogućiće da svako može da odgovori na pitanja za šta je kvalifikovan i koje poslove sa tom kvalifikacijom može da radi. A zatim, i da u skladu sa principima celoživotnog učenja, potraži moguće putanje i načine prelaska sa jedne kvalifikacije na drugu (ukoliko neko poželi da promeni zanimanje) ili sa jednog nivoa kvalifikacije na drugi (ukoliko odluči da nastavi proces učenja u bilo kom trenutku u životu).\nProjekat „Razvoj integrisanog sistema nacionalnih kvalifikacija u Republici Srbiji“ vredan 1,38 miliona evra, koji finansira Evropska unija, pruža podršku Ministarstvu prosvete, nauke i tehnološkog razvoja za uspostavljanje nacionalnog okvira kvalifikacija, što će doprineti usklađivanju ponude obrazovanja i obuka sa potrebama tržišta rada. Projekat je započeo sa realizacijom februara 2019. godine i trajaće do februara 2021. godine.\nProjektom upravlja Ministarstvo finansija – Sektor za ugovaranje i finansiranje programa iz sredstava Evropske unije.


Vulin: Rama pretnjama ratom hoće da uceni EU - Sputnjik Srbija\n10:31 09 Jul 2020\nVulin: Rama pretnjama ratom hoće da uceni EU\n14:06 18.04.2017 Preuzmite kraći link\nOnaj ko je u stanju da ratom preti da bi ispunio neke svoje političke ciljeve, ne zaslužuje da bude član nijedne unije, pa ni EU, poručio je ministar Aleksandar Vulin.\nMinistar za rad, zapošljavanje, boračka i socijalna pitanja Aleksandar Vulin ocenio je da albanski premijer Edi Rama svojim izjavama hoće da uceni EU i da kaže da je spreman da izazove rat i sukobe na Balkanu.\nPovodom Ramine izjave da, ako perspektiva za članstvo Zapadnog Balkana u EU nastavi da bledi, ne može da se isključi ujedinjenje njegove zemlje i Kosova, Vulin je rekao da nije prvi put da premijer Albanije preti miru svojim izjavama.\n„Ujedinjenje Albanije i KiM ne može da uradi mirnim putem i ne može da se desi bez rata i ne može da se desi bez velike nesreće. Edi Rama će ponavljati ovakve izjave i nastaviti da ucenjuje EU do onog momenta dok EU ne bude jasno stavila do znanja da je takvo ponašanje neprihvatljivo i da će biti, ne samo osuđeno nego da će biti i kažnjeno“, rekao je Vulin novinarima.\nIstakao je da Rami treba reći da ne može da izaziva ratove i da takvim ponašanjem sigurno neće postati član EU.\n„I ne treba da postane član EU, jer onaj ko je u stanju da ratom preti da bi ispunio neke svoje političke ciljeve, ne zaslužuje da bude član nijedne unije, pa ni EU“, podvukao je Vulin.\nrama, vulin, Srbija


Tanjug 17. januara 2021. 18:30\nLONDON – Britanski vodoinstalater Džejms Anderson (53) iz Bernlija, grada na severu Engleske, rekao je da je besplatno popravio grejanje i vodovodne kvarove u preko 2.000 domaćinstava starijih ljudi i invalida tokom pandemije korona virusa.\nOn je u postu na Fejsbuku napisao da su pocetka 2020. godine i kroz pandemiju radili sedam dana u nedelji kako bi uradili ono što je ljudima potrebno.\n„Suočili smo se zajedno sa vama i nastavljamo do kraja, nikada vas nećemo napustiti, poručio je Anderson.\nOvaj vodoinstalater sa preko 21 godina iskustva, počeo je da brine o ugroženim osobama kojima je potrebna hitna popravka, nakon što je bio svedok da je jedan stariji čovek invalid prevaren tako što je morao da plati 5.500 funti za popravku koja mu nije bila potrebna, preneo je CNN.\nGodine 2017. osnovao je neprofitnu organizaciju DEPHER za pružanje besplatnih usluga popravke u hitnim slučajevima invalidima i starijim ljudima.\nOd osnivanja, kompanija je pomogla brojnim porodicama širom Velike Britanije.


Kurc: Ne napuštamo liniju EU kada je u pitanju Rusija - 16.12.2017, Sputnik Srbija\nMandatar za sastav nove austrijske vlade Sebastijan Kurc istakao je večeras, prilikom prezentacije programa i članova buduće vlade, da Austrija neće napuštati... 16.12.2017, Sputnik Srbija\nevropa, vesti, svet, sebastijan kurc\n19:11 16.12.2017 (Osveženo: 20:16 06.10.2021)\nMandatar za sastav nove austrijske vlade Sebastijan Kurc istakao je večeras, prilikom prezentacije programa i članova buduće vlade, da Austrija neće napuštati jedinstvene stavove i delovanje EU.\n16 Decembar 2017, 15:00\nOn je, na konferenciji za štampu, na kraju dana koji je počeo informisanjem austrijskog predsednika Aleksandera van der Belena o završetku koalicionih pregovora, a nastavljen odobravanjem koalicionog sporazuma od strane stranačkih tela, istakao da će buduća vlada u Beču biti jasno proevropska.\n„Nećemo napuštati jedinstvenu liniju EU kada je u pitanju Rusija“, poručio je Kurc čiji kabinet preuzima nadležnost za EU.\nKazao je da nova vlada želi da ojača supsidijarnost u EU, da radi na jačanju EU u oblastima gde je potrebna saradnja, kao što su zajednička zaštita spoljnih granica, ekonomska i monetarna politika, ali i na tome da se Unija povlači iz onih oblasti koje se tiču nacionalne regulacije.\nUkazao je da su pripreme za preuzimanje predsedavanja EU u drugoj polovini iduće godine već dugo u toku.\nPrema njegovim rečima, jedan cilj je da se pruži doprinos kako bi kurs EU po pitanju ilegalne migracije bio ispravan, s čim u vezi je istakao da podržava stav predsednika Saveta EU Donalda Tuska da raspodela izbeglica ne rešava problem, već da treba zaštiti spoljne granice.\nAustrija želi da doprinese i poboljšanju bezbednosti, pošto Evropa zbog terorizma i ilegalne migracije nije postala sigurnija.\nKurc je naglasio da Austrija želi da doprinese da EU bude uspešnija u borbi protiv terorizma i radikalizacije.\nVeliki cilj Austrije, za vreme predsedavanja EU, biće i jačanje ekonomskog uspeha Unije.\nLider Slobodarske partije (FPO), koalicioni partner Kurcove Narodne stranke (OVP), Hajnc-Kristijan Štrahe podvukao je da slobodarci podržavaju Evropsku uniju i stoje iza nje, iza mirovnog projekta u EU.\nMeđutim, dodao je, kritički posmatraju razvoj EU, i to će i dalje raditi.\nIstovremeno poručuje da će prihvatiti zajednički stav, ako njihovi predlozi ne prođu.\nGovoreći o koalicionom programu, Kurc je rekao da ga posebno raduje što je Austriji, za razliku od drugih zemalja poput Nemačke, pošlo za rukom da brzo dogovori koalicionu vladu.\n„Moj cilj je bio da imamo stabilnu i snažnu vladu do Božića, i u tome smo uspeli“, rekao je on.\nKurc je kazao da je dogovoren program rada Vlade, koji sadrži 180 strana, a koji predstavlja osnovu za saradnju u narednih pet godina, što može biti osnov za sprovođenje potrebnih promena u zemlji.\n„Te promene su potrebne, jer se naša zemlja proteklih decenija dobro razvijala i čak u nemačkim medijima bila hvaljena kao ’bolja Nemačka‘, ali je proteklih godina došlo do pada. Nismo više zemlja sa najmanjom stopom nezaposlenosti u EU. Uveren sam da Austrija može bolje, i želimo da damo doprinos i zajedno vodimo Austriju u bolju budućnost“, istakao je on.\nRekao je da Austrija treba da bude zemlja u kojoj nema sve više pravila i propisa, već malo propisa, ali kojih se svi pridržavaju.\n„Austrija treba i dalje da bude zemlja šarolikosti, ali u kojoj se poštuju osnovne vrednosti, da bude zemlja u kojoj može biti moguće radom nešto steći, kao i zemlja u kojoj postoji uspešan socijalni sistem koji je podrška onima kojima je potrebna pomoć“, objasnio je Kurc.\nNajavio je da će nova vlada raditi na rasterećenju građana kroz uštede u sistemu.\nKada je reč o obrazovanju, istakao je da mora da se omogući napredovanje kroz obrazovanje, te da niko ne sme ući u školski sistem bez znanja nemačkog, odnosno da će pred ulazak u školu deca morati da nauče jezik, i da će se raditi na tome da niko ne napusti školu a da ne zna da piše i računa.\nPredviđeno je poboljšanje bezbednosti kroz jačanje policije, kao i ponovno vraćanje na prvo mesto u kontekstu digitalizacije: „Želimo da budemo vodilja po pitanju izgradnje 5G mreže“, rekao je Kurc.\nŠtrahe je naglasio da je naziv programa rada Vlade „Zajedno za našu Austriju“, i da ima za cilj da građani bolje žive.\nPrema njegovim rečima, za penzionere je cilj obezbediti da najmanja penzija bude 1.200 evra neto mesečno.\nO pitanju azila rekao je da osnova mora biti zaštita na određeno vreme, i vodilja sprečavanje zloupotrebe azila.\nŠto se tiče zabrane pušenja, Štrahe je kazao da nova vlada jeste za zaštitu nepušača, ali i za mogućnost da građani sami biraju tako što bi pušači imali zatvorene prostorije u kojima mogu da puše.\nO kritikama zbog ponovnog uvođenja ocena od prvog razreda obrazovanja, Štrahe je rekao da bez sistema vrednovanja nema osnove na kojoj se može dalje graditi.\nOn je istakao da su sve dogovorene mere „mnogi mali koraci u pravom smeru“, i da se „samo na taj način može doći do vrha“.


Egzit u julu na Petrovaradinu i u Budvi | Autonomija\nEgzit u julu na Petrovaradinu i u Budvi\nNejasno šta je sa fondom za obnovu Petrovaradinske tvrđave?\nStrateški direktor Egzit (Exit) festivala Dušan Kovačević izjavio je danas da je Egzit novosadski i da će zauvek to ostati, i da će ove godine na Petrovaradinskoj tvrđavi trajati od 10. do 13 jula.\n„Egzit je novosadski festival i ostaće u Novom Sadu zauvek, odnosno onoliko koliko Novosađani to budu želeli. Koncept festivala se menja, on će se održati u dve države i trajaće sedam dana“, kazao je Kovačević, povodom medijskih napisa da se ovaj festival seli u Crnu Goru.\nKako je najavljeno, Egzit sledeće godine pokreće novi festival pod nazivom „Si dens“ (Sea Dance) koji će posle novosadskog dela biti nastavljen u Crnoj Gori u Budvi od 15. do 17. jula na popularnoj plaži Jaz.\n„Nivo izvođača novog festivala biće kao i na glavnim binama nekih svetskih. Trend festivalske publike je da posećuje festivale na moru, i ako želimo da ostanemo najbolji u Evropi odlučili smo da te trendove pratimo“, kazao je Kovačević.\nKovačević je dodao da organizacija Egzita uveliko teče i da već postoji i prva potvrda izvođača za glavnu festivalsku binu, ali da će ime biti poznato psole završetka „zvanične papirologije“ tokom decembra.\nNajavio je i da će organizatori pružiti podršku oko prevoza posetilaca Egzita iz Novog Sada do Budve i da su u toku pregovori saautoprevoznicima i aviokompanijama, a u planu je i „parti voz“.\nOrganizatori su najavili da će pre početka zvaničnog dela Egzita u Novom Sadu, od 8. jula biti održana i tradicionalna manifestacija „Jut fer“ (Youth Fair) u samom centru grada.\nUlaznice za Egzit festival u prodaji će biti od 12. decembra u podne, kada će po promotivnim cenama od 4.990 dinara biti lansiran određeni broj, uz koje će najbrži kupci dobiti i besplatnu kartu za budvanski „Si dens“.\nUlaznice za „Si dens“ u prodaji će biti tek od 2014. godine.\nKovačević: Finansijski izveštaj polovinom januara\nDušan Kovačević je rekao da će ovaj festival finansijski izveštaj za proteklo izdanje podneti početkom 2014. godine, te da će on tada biti dostupan celokupnoj jvnosti.\n“Finansijski izveštaj, ne samo za sredstva dobijena od Grada Novog Sada, već i svih ostalih donatora, biće dostupan oko 15. januara, kako bi celokupna javnost imala uvid u svaki dinar koji je potrošen za prošli festival”, kazao je Kovačević.\nNa pitanje novinara šta će biti sa novcem, koji je od ulaznica za “nulti” dan prethodnog Egzita prikupljan za obnovu Petrovaradinske tvrđave, Kovačević je kazao da je tada prikupljeno 900.000 dinara, na tu cifru je od organizatora dodato još 500.000 i plan je bio da se svota “utroši na krečenje Tvrđave”.\n“Odustali smo od krečenja, jer želimo da doprinesemo da održavanje Petrovaradinske tvrđave bude sistemski rešeno kroz kreiranje fonda za obnovu”, kazao je Kovačević.\nDodao je da je fond trebao biti formiran od strane Grada Novog Sada, a prikupljena sredstva od karata bi tada bila utrošena da se privuku mnogo veća sredstva za konzervaciju Tvrđave od Evropske unije.\n“Opredelili smo se da se sistemski bavimo održavanjem Petrovaradisnske tvrđave i to će biti jedan od ključnih ciljeva društveno odgovornog delovanja Egzita. Želimo time da se bavimo ozbiljno i da probleme rešimo”, dodao je Kovačević.\nUlaznice za “nulti” dan i otvaranje prošlog Egzit festivala koštale su 1.000 dinara, a\norganizatori su tada najavili da će celokupan iznos biti namenjen za poseban fond za obnovu Petrovaradinske tvrđave, koji nije formiran.


SDA Kalesija predstavila Ismeta Mešića, kao kandidata za načelnika općine Kalesija – Radio Feral\n07/06/2016 08/06/2016 Mirza Musanovic\t0 Comments\nOpćinski odbor SDA Kalesija je danas upriličio konferenciju za medije na kojoj je predstavio Ismeta Mešića, kao kandidata za načelnika općine Kalesija na predstojećim lokalnim izborima.\nHalil Jahić, predsjednik OO SDA Kalesija, je obrazlažući kandidaturu Ismeta Mešića kazao da je provedena demokratska procedura u kojoj je nominovano šest kandidata za općinskog načelnika.\n“Najviše kandidatura dobio je Ismet Mešić, koji je dobio podršku iz čak 24 Mjesne organizacije. Mešić nije iznikao iz naftalina. On je imao poslovnu i političku karijeru. To je dokazani patriota koji je i u najtežim trenucima ostao u SDA. Drugi po broju kandidatura bio je Zijad Kulanić, koji je predložen od 7 organizacija. Preostala četiri kandidata, Hazim Jusufović, Bajro Suljkanović, Mahir Huremović i Suad Hasanović dobili su po jednu nominaciju, kazao je Jahić i dodao da je Općinski odbor SDA Kalesija donio jednoglasnu odluku u vezi kandidature Ismeta Mešića, koja upućena prema Centrali SDA u Sarajevu.\nIsmet Mešić (1961), diplomirani inženjer mašinstva, je dugogodišnji uposlenik općine Kalesija, a posljednjih mjeseci je po ovlaštenju mijenjao općinskog načelnika Nedžada Džafić, dok je bio na bolovanju, što ga je, kako ističe, motivisalo da prihvati kandidaturu SDA za načelnika općine Kalesija.\n“Osjećam da sam u punoj snazi i da mogu pomoći građanima da prilike na području općine Kalesija unaprijedimo da bi građani živjeli životom koji zaslužuju. Imam dovoljno iskustva i znanja da odgovorim postavljenim zadacima. Do sada sam kao uposlenik u općini Kalesija radio na realizaciji mnogih infrastrukturnih projekata, od projekta izgradnja vodovodne mreže do izgradnje putne infrastrukture u Kalesiji”, kazao je Mešić.\nObraćajući se predstavnicima medija, Halil Jahić se osvrnuo i na aktivnosti u vezi sa kreiranjem liste kandidata SDA za Općinsko vijeće Kalesija, ali nije želio licitirati imenima.\n“Građani općine Kalesija će uskoro saznati imena kandidata SDA za Općinsko vijeće. U konkurenciji za nosioca liste su četiri kandidata. Mogu samo reći da se radi o mladim i obrazovanim ljudima. Inače, dobili smo ukupno 72 prijedloga kandidata za Općinsko vijeće, od kojih će se njih 28 plus pripadnik nacionalne manjine naći na listi. Ovaj proces je u završnoj fazi i kandidaciona lista SDA za Općinsko vijeće Kalesija bit će poznata u četvrtak, 09.juna, kada je zakazana sjednica Općinskog odbora”, istakao je Jahić.\nOn je na kraju je pozvao članove i simpatizere stranke da podrže Ismeta Mešića i kandidate koji se nađu na listi SDA za Općinsko vijeće. Jahić je posebno je naglasio zadovoljstvo što su pojedini ljudi koji su došli i godinama bili u SDA iz ličnog interesa sami sebe udaljili iz SDA u Kalesiji.\n← Vlada TK-a utvrdila Nacrt zakona o sprečavanju nasilja i nedoličnog ponašanja\nStipendije za 759 studenata i 950 učenika →\nMSŠ Kalesija – besplatne radionice za školarce (VIDEO)\nPoziv za učešće u odbojkaškom takmičenju Radničkih sportskih igara općine Kalesija


GO SNS Šabac : Osuda pretnji porodici predsednika Srbije - RTV Šabac\nGO SNS Šabac : Osuda pretnji porodici predsednika Srbije\n27. avgust 16:40\nGradski odbor Srpske napredne stranke u Šapcu najoštrije osuđuje monstruozne pretnje deci predsednika Srbije Aleksandra Vučića. Podsećamo da ovo nije prvi put da se najgorim i najprimitivnijim rečnikom neki naši građani pokušavaju dodvoriti onima koji bi da dođu na vlast bez izbora.\nŽalosno je da u našem društvu postoje oni koji smatraju da mržnjom, ne samo prema političkim neistomišljenicima, već i prema njihovoj deci pokazuju svoju opozicionu "snagu" i to podvode pod slobodu mišljenja. Oni koji smatraju da je upućivanje kletvi deci od kojih najmlađe ima samo četiri godine odlika slobode i demokratije, slobodni smo da zaključimo, odavno su se izdvojili iz društva normalnih i stabilnih ljudi.\nBezbroj puta smo apelovali na nadležne organe u našoj državi da pod hitno pronađu i procesuiraju monstrume koji otvoreno iskazuju ovakve pretnje. Sada to zahtevamo! Kao roditelji, kao ćerke, sinovi, braća i sestre, kao unuci, a ne kao članovi Srpske napredne stranke. Pretnje smrću predsedniku Srbije i članovima njegove porodice moraju da prestanu!\nJer, ovo nije prvi put da se neko drznuo da priziva zlo. Užasnuti smo da se pretnje Aleksandru Vučiću i najbližim članovima njegove porodice ponavljaju, svaki put sve monstruoznije, krvožednije. A onaj ko se sladi mišlju da potekne krv nečije dece, nije ništa drugo do nečovek. Ako se neko usudi da na ovaj izopačeni način iskazuje svoje mišljenje, šta mogu da očekuju građani koji nisu u vrhu države?\nGradski odbor Srpske napredne stranke u Šapcu smatra da su najnoviji napadi na porodicu Aleksandra Vučića u direktnoj vezi sa time što se predsednik naše države usudio da razruši osinje gnezdo kriminala. I ovo je odgovor nekih nervoznih, nemoćnih, nesrećnih i besnih ljudi. Očigledno smatraju da će predsednika Aleksandra Vučića udarima na njegovo najsvetije zaustaviti u borbi protiv kriminalaca. Svi građani Srbije znaju da za našeg predsednika predaja nikada nije bila opcija!\nGradski odbor Srpske napredne stranke snažno podržava predsednika Aleksandra Vučića i još jednom pozivamo nadležne da bez odlaganja pronađu i sankcionišu "junaka" koji očigledno smatra da je sloboda govora isto što i govor mržnje.\nSetva pšenica predstavlja trenutno najaktuelniji posao poljoprivrednika. Jedan od glavnih problema su visoke cene mineralnog đubriva, naftnih derivata i...\nŠabac ponovo čeka izbornu godinu da bi se nešto pokrenulo. To su građani već doživeli od prethodne vlasti a mi smo ukazivali na takve radnje i pre ali...\nU zaostalom meču 12. kola Prve lige Srbije fudbaleri Mačve savladali su Zlatibor sa 1:0 na Gradskom stadionu u Šapcu. Jedini gol na meču postignut je u...\nDemokratska stranka navodi u saopštenju da nove mere u borbi protiv epidemije, koje je doneo Krizni štab predstavljaju potpuno zakasnelu, nedovoljnu i čak...\nZZS: Godinu dana od kako je SNS uzurpirala vlast u Šapcu\nVelimir Kuzmanović: Šabac je grad koji nazaduje\nAdvokati u štrajku danas i sutra\nPravo vreme za nabavku sadnog materijala\nDS : Proveriti poreklo novca


Biznis.ba - Ronaldo godišnje zarađuje 93 miliona, prati ga LeBron James sa 86,2 miliona dolara\nA. A. 11:33 / 08.06.2017.\nFudbalska zvijezda i najbolji igrač madridskog Reala Cristiano Ronaldo najplaćeniji je sportista na svijetu, ako se uračunaju redovne mjesečne plate i sponzorski ugovori, godišnje zarađuje 93 miliona dolara.\nNa drugom mjestu je košarkaška NBA zvijezda iz Clevelenda LeBron James, koji zarađuje godišnje 86,2 miliona, a treći je fudbaler Barselone Argentinac Lionel Messi sa 80 miliona.\nČetvrti je teniser Roger Federer sa 64 miliona dolara, a iza njega je još jedan NBA košarkaš Kevin Durant sa 60,6 miliona.\nMeđu 100 sportista sa najvećom zaradom nalazi se samo jedna žena, teniserka Serena Vilijams. Ona je sa 27 miliona dolara na 51. mjestu, navode finansijski portali.


Odbijen zahtjev Bošnjaka u vezi s Rezolucijom o vojnoj neutralnosti RS-a | Bportal\nVijeća za zaštitu vitalnog interesa Ustavnog suda Republike Srpske (RS) nije danas prihvatilo zahtjev Kluba delegata bošnjačkog naroda u Vijeću naroda RS-a za utvrđivanje postojanja vitalnog nacionalnog interesa konstitutivnog bošnjačkog naroda u vezi s Rezolucijom o zaštiti ustavnog pretka i proglašenju vojne neutralnosti RS-a.\n- Ovakvu odluku Vijeće je donijelo jer je ocijenjeno da osporena Rezolucija Narodne skupštine RS-a ne sadrži opće pravne norme i da, shodno tome, nema obavezujući karakter - saopćeno je iz Ustavnog suda RS-a.\nStoga, kako dodaju, po svojoj pravnoj prirodi ne predstavlja pravni već politički akt kojim se izražavaju politički stavovi Narodne skupštine RS-a.\nZbog toga, Vijeće je utvrdilo da nije u njegovoj nadležnosti da ocjenjuje saglasnost osporene Rezolucije s odredbama Ustava kojima se štite vitalni nacionalni interesi konstitutivnih naroda u entitetu RS.\nKlub Bošnjaka u Vijeću naroda je na taj dokument, u kojem se navodi da je RS opredijeljen da svaki budući status koordinira s Republikom Srbijom kao potpisnicom Dejtonskog sporazuma, stavio veto 27. oktobra.\nSljedeći članak: VIDEO Nobilo: Žrtve imaju pravo na odštetu – Najmanje što Hrvatska država može uraditi jeste da to plati\nPrethodni članak: Plenković promijenio stav: Hrvatska poštuje presudu šestorki\nZajednička komisija o vetu Bošnjaka na Rezoluciju o vojnoj n…\nProvokacija igraču koji je odbio dres reprezentacije BiH: &#…\nUprava za vjerske poslove Turske: Nema dženaze i ukopa izdaj…


Utorak dan D za "Interlemind"? - Televizija LeskovacTelevizija Leskovac\n« U Leskovac stigli novi vojnici\nVučić: Bolji život za godinu dana »\nUtorak dan D za „Interlemind“?\nLeskovac – Kao što je i najavljeno, vršilac dužnosti ministra privrede u tehničkoj vladi Igor Mirović posetio je fabriku „Interlemind“ i održao sastanak sa predstavnicima štrajkača.\nDogovoreno je da u Ministarstvu privrede, u utorak, 4.marta, bude održan sastanak na kojem će predstavnici ovog ministarstva, Agencije za privatizaciju, Interleminda i grada Leskovca, pokušati da pronađu rešenje da se pokrene proizvodnja u ovoj firmi.\n„Na osnovu podataka koje sam video ovde očigledno vladaju javašluk i anarhija, kao i organizacija mafije koja nije dozvoljavala da se ljudi uposle da rade. Molim vas da sačuvate fabriku, a od utorka mi ćemo nastojati da preduzimamo mere da izađemo iz ove situacije“, rekao je Mirović štrajkačima.\nNakon što je obišao Inerlemind Mirović je rekao i da je, iako je posetio preko 150 fabrika, prilično iznenađen onim što je video u ovde. Njemu je bilo potpuno neverovatno da jedna fabrika ima proizvod za kojim postoji potražnja, a da ne može da se organizuje proizvodnja.\nUčesnici sastanka koji je zakazan za utorak, kako je Mirović rekao, pokušaće da utvrde postoji li elementi da se raskine ugovor o privatizaciji, a potom i da se pronađe način za uvođenje državne kontrole u fabriku.\nRadnici Inteleminda štrajkuju od 17.februara zahtevajući raskid kupoprodajnog ugovora, pokretanje proizvodnje i isplatu 15 zaostalih zarada i doprinosa.